open-index/open-wikipedia-markdown huggingface dataset:
ବର୍ଡର ଲାଇନ ପର୍ସନାଲିଟି ଡିଜଅର୍ଡ଼ର

**ବର୍ଡରଲାଇନ ପର୍ସନାଲିଟି ଡିଜଅର୍ଡ଼ର** (ବିପିଡି/**BPD**) ବା **ଭାବାତ୍ମକ ଅସ୍ଥିର ବ୍ୟକ୍ତିତ୍ୱ ଡିଜଅର୍ଡ଼ର** ଏକ ଦୀର୍ଘକାଳୀନ ଅସ୍ୱାଭାବିକ ବ୍ୟବ‌ହାରିକ ଢାଞ୍ଚା ଯେଉଁଥିରେ ଅସ୍ଥିର ପାରଷ୍ପରିକ ସମ୍ପର୍କ, ଅସ୍ଥିର ନିଜସ୍ୱ ମାନସିକ ସନ୍ତୁଳନ ଓ ଅସ୍ଥିର ଭାବୁକତା ଦେଖାଯାଏ । ମାଦକ ଦ୍ରବ୍ୟ ସେବନ, ଅବସାଦ ଓ ଖାଇବା ଡିଜଅର୍ଡ଼ର ଇତ୍ୟାଦି ଏହି ରୋଗ ସ‌ହିତ ଦେଖାଯାଏ । ଏହି ରୋଗରେ ଲିମ୍ବିକ ସିସ୍ଟମର ସ୍ନାୟୁ ନେଟ‌ୱର୍କର ସଂମ୍ପୃକ୍ତି ଥିବା ଜଣାଯାଏ । ଡାଏଗନୋସ୍ଟିକ ଆଣ୍ଡ ସ୍ଟାଟିସ୍ଟିକାଲ ମାନୁଆଲ ଅଫ ମେଣ୍ଟାଲ ଡିଜଅର୍ଡ଼ର ଅନୁସାରେ ଏହି ଏକ ପ୍ରକାର ବ୍ୟକ୍ତିତ୍ୱ ବେମାରୀ ଓ ଏହିଭଳୀ ୯ଟି ଅନ୍ୟ ବେମାରୀ ଅଛି । ଲକ୍ଷଣ ଅନୁସାରେ ରୋଗ ନିର୍ଣ୍ଣୟ କରାଯାଏ କିନ୍ତୁ ତାହା ପୂର୍ବରୁ ଡାକ୍ତରୀ ପରୀକ୍ଷା କରି ଅନ୍ୟ ସମସ୍ୟା ନ ଥିବା ସିଦ୍ଧ କରିବାକୁ ହୁଏ ।  ଆଇଡେଣ୍ଟିଟି ଡିଜଅର୍ଡ଼ର ଓ ସବ୍‌ସ୍ଟାନ୍ସ ୟୁଜ ଡିଜଅର୍ଡ଼ର ରୋଗ ଦ୍ୱୟରୁ ଅନ୍ତର କରିବାକୁ ହୁଏ&nbsp;।

ଏହି ରୋଗକୁ କଗନିଟିଭ ବିହେଭିଅରାଲ ଥେରାପି ଭଳି ସାଇକୋଥେରାପି ଦିଆଯାଏ । ଡାଏଲେକ୍ଟିକାଲ ବିହେଭିଅର ଥେରାପି ଦେଲେ ଆତ୍ମହତ୍ୟା ପ୍ରବଣତା କମିଯାଏ । ଥେରାପି ଜଣ ପିଛା ବା ସମଷ୍ଟି ଭାବରେ ଦିଆଯାଇପାରେ । ଏହି ରୋଗ ଆରୋଗ୍ୟସାଧ୍ୟ ନ ହେଲେ ମଧ୍ୟ ଚିକିତ୍ସାଦ୍ୱାରା ଲକ୍ଷଣ ଉପଶମ କରାଯାଏ । କେତେକ ରୋଗୀଙ୍କର ଡାକ୍ତରଖାନା ଆଡମିଶନ ଆବଶ୍ୟକ ହୁଏ । 

ବାର୍ଷକ ପ୍ରାୟ ୧.୬% ଲୋକ ଏହି ବିପିଡି ରୋଗର ଶିକାର ହୁଅନ୍ତି ।  ପୁରୁଷ ରୋଗୀ ସଂଖ୍ୟା ଅପେକ୍ଷା ମହିଳା ରୋଗୀ ସଂଖ୍ୟା ୩ଗୁଣ ଅଧିକ । ବୟସାଧିକ୍ୟ ଲୋକଙ୍କୁ ଏହି  ରୋଗ କମ୍ ହୁଏ । ଅଧା ରୋଗୀଙ୍କର ୧୦ ବର୍ଷ ମଧ୍ୟରେ ଉନ୍ନତି ପରିଲକ୍ଷିତ ହୁଏ । ଏହି ରୋଗୀମାନେ ସ୍ୱାସ୍ଥ୍ୟ ସମ୍ବନ୍ଧୀୟ ଜିନିଷ ଅଧିକ ବ୍ୟବ‌ହାର କରିବା ଦେଖାଯାଏ । ବର୍ଡ଼ରଲାଇନ ନାମର ଯଥାର୍ଥତା ଉପରେ ଅନେକ ବିଚାର ବିମର୍ଷ ଚାଲିଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମାନସିକ ରୋଗ
ନାର୍ସିସିସ୍ଟିକ ପର୍ସନାଲିଟି ଡିଜଅର୍ଡ଼ର

**ନାର୍ସିସିସ୍ଟିକ ପର୍ସନାଲିଟି ଡିଜଅର୍ଡ଼ର** (**ଏନପିଡି**) ଏଭଳି ଏକ ରୋଗ ଯେଉଁଥିରେ କେତେକ ଅସାଧାରଣ ବ୍ୟବ‌ହାରିକ ନମୁନା ଦେଖାଯାଏ ଯେପରିକି ଅତ୍ୟଧିକ ସ୍ୱ-ମହତ୍ୱ ଅନୁଭବ (exaggerated feelings of self-importance), ଅତ୍ୟଧିକ ପ୍ରଶଂସାର ଆବଶ୍ୟକତା ଓ ଏମ୍ପାଥି (understanding of others feelings) ବା ଅନ୍ୟମାନଙ୍କର ଭାବନା ବୁଝିବା କ୍ଷମତାର ଅଭାବ ଦେଖାଯାଏ । ରୋଗୀମାନେ ନିଜର  ସାମାଜିକ ଓ ରାଜନୈତିକ ଶକ୍ତି (power), ସଫଳତା ବା ବେଶଭୁଷା (appearance) ବିଷୟରେ ଅତ୍ୟଧିକ ସମୟ ଚିନ୍ତା କରିବାରେ ନଷ୍ଟ କରନ୍ତି ।  ସେମାନେ ନିଜ ଚାରିପାଖରେ ଥିବା ଲୋକଙ୍କଠାରୁ ଅନ‌ଧିକାର ସୁବିଧା ହାସଲ କରି ନିଅନ୍ତି ।  ବୟଃପ୍ରାପ୍ତ ହେବା ସାଥିରେ ଓ ବିଭିନ୍ନ ଅବସ୍ଥାରେ ଏହି ଅସ୍ୱାଭାବିକ ବ୍ୟବ‌ହାର ଆରମ୍ଭ ହେବା ଦେଖାଯାଏ । ଏକ ଏକ ବ୍ୟକ୍ତିତ୍ୱ ବେମାରୀ  :en:personality disorder ଯାହା କ୍ଲସ୍ଟର ବି (cluster B) ଶ୍ରେଣୀର ଅନ୍ତର୍ଭୁକ୍ତ ।  ରବର୍ଟ ୱେଲ୍ଡନର ସନ ୧୯୨୫ରେ ଏହି ରୋଗ ବିଷୟ ବର୍ଣ୍ଣନା କରିଥିଲେ କିନ୍ତୁ ନାର୍ସିସିସ୍ଟିକ ପର୍ସନାଲିଟି ଡିଜଅର୍ଡ଼ର ନାମଟି ସନ ୧୯୬୮ ପରଠାରୁ ବ୍ୟବ‌ହୃତ ହେଲା । ଜନସଂଖ୍ୟାର ୧% ଜୀବନର କୌଣସି ସମୟରେ ଏହି ସମସ୍ୟାର ସମ୍ମୁଖୀନ ହେବା ବିଶ୍ୱାସ କରାଯାଏ । ପୁରୁଷମାନଙ୍କୁ ଓ ଅଳ୍ପ ବୟସ୍କ ଲୋକଙ୍କୁ ଏହି ରୋଗ ଅଧିକ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମାନସିକ ରୋଗ
ଅଗସ୍ତ୍ୟ

ଅକ୍ଷୟ ପରିଜା ପ୍ରଯୋଜନା କେ. ଏମ. କ୍ରିଷ୍ଣାଙ୍କ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର **ଅଗସ୍ତ୍ୟ** ୨୦୧୬ ମସିହାରେ ମୁକ୍ତିଲାଭ କରିଥିଲା । ଏହି ସିନେମାର ମୁଖ୍ୟ ଭୂମିକାରେ ଅନୁଭବ ମହାନ୍ତିଙ୍କୁ ଦେଖିବାକୁ ମିଳିଥିଲା । ଗୀତଗୁଡ଼ିକ ସୂଚାରୁରୂପେ ସଜାଇବାର ଦାୟିତ୍ୱ ନେଇଥିଲେ ପ୍ରେମ ଆନନ୍ଦ । ୨୦୧୪ ମସିହାରେ କନଡ଼ ଭାଷାରେ ନିର୍ମିତ ହୋଇଥିବା ଉଗ୍ରମ୍ ଚଳଚ୍ଚିତ୍ରର କାହାଣୀକୁ ରୂପାନ୍ତରିତ କରାଯାଇ ଏହା ତିଆରି କରାଯାଇଛି । 

## ଅଭିନୟରେ
ଓଡ଼ିଆଚଳଚ୍ଚିତ୍ର **ଅଗସ୍ତ୍ୟ**ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ :

* ଅନୁଭବ ମହାନ୍ତି
* ଆକାଶ ଦାସନାୟକ
* ଝିଲିକ୍ ଭଟ୍ଟାଚାର୍ଯ୍ୟ
* ମିହିର ଦାସ
* ପ୍ରିୟଙ୍କା ପଟ୍ଟନାୟକ
* ମନୋଜ ମିଶ୍ର
* ସଲିଲ ମିତ୍ର
* ମୀନକେତନ
* ମୁନ୍ନା ସେଠୀ

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ୫ଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀ ଗୀତ ରଚନା କରିଛନ୍ତି । ହ୍ୟୁମାନ ସାଗର, ବିଷ୍ଣୁମୋହନ କବି, ସତ୍ୟଜିତ, ଆଶୁତୋଷ, ପ୍ରଜ୍ଞା ଓ ଶିଶୁ କଣ୍ଠଶିଳ୍ପୀ ଆର୍ୟାନ ଗୀତଗୁଡ଼ିକୁ ଗାଇଛନ୍ତି । ତେବେ ପ୍ରଥମ ଥର ପାଇଁ  ଇଣ୍ଡିଆନ୍ ଆଇଡଲ୍‌ ଜୁନିୟର୍ ବିଜେତା ଅନନ୍ୟା ଶ୍ରୀତମ ନନ୍ଦ ଏହି ଫିଲ୍ମରେ କଣ୍ଠଦାନ କରିଛନ୍ତି ।   

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଡୋପାମିନ୍

**ଡୋପାମିନ୍**, ଏକ ବିକ୍ରୟ ନାମ **ଇଣ୍ଟ୍ରୋପିନ** (**Intropin**) ଏକ ଔଷଧ ଯାହା ସାଧାରଣ ଭାବରେ ଅତି ନିମ୍ନ ରକ୍ତଚାପ, ଲକ୍ଷଣ ପ୍ରକାଶିତ ଧୀର ହୃତ୍‌ସ୍ପନ୍ଦନ ହାର ଓ ହୃଦ୍‌ରୋଧ ଚିକିତ୍ସା ନିମନ୍ତେ ଏପିନେଫ୍ରିନ ନ ମିଳୁଥଲେ ଦିଆଯାଏ । ନବଜାତ ଶିଶୁଙ୍କର ନିମ୍ନ ରକ୍ତଚାପ ଥିଲେ ଏହା ପସନ୍ଦ ଯୋଗ୍ୟ ଔଷଧ ହୁଏ । ନିମ୍ନ ରକ୍ତଚାପରେ ପିଲାମାନଙ୍କର ଏପିନେଫ୍ରିନ ବା ନରଏପିନେଫ୍ରିନ ସାଧାରଣତଃ ବ୍ୟବ‌ହାର କରାଯାଉଥିବା ବେଳେ ବୟସ୍କ ଲୋକଙ୍କୁ ନରଏପିନେଫ୍ରିନ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜେକସନ ବା ଇଣ୍ଟ୍ରାଓସିଅସ ଇନଫ୍ୟୁଜନ ଆକାରରେ ଦିଆଯାଏ&nbsp;। ଔଷଧ ପ୍ରଭାବ ୫ ମିନିଟ ମଧ୍ୟରେ ଆରମ୍ଭ ହୁଏ ।  ଡୋଜ ଆବଶ୍ୟକତା ଅନୁସାରେ ବଢ଼େଇ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (:en:World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶରେ ସନ ୨୦୧୪ରେ ଏହାର ୪୦୦ମିଗ୍ରାର ହୋଲସେଲ ମୂଲ୍ୟ $୦.୨୮ରୁ $୦.୬୦ ଆମେରିକୀୟ ଡଲାର ଥିଲା । ମାନବ ଶରୀରକ୍ରିୟାତ‌ତ୍ତ୍ୱରେ ଡୋପାମିନ ଏକା ଧାରରେ ଏକ ନିଉରୋଟ୍ରାନ୍ସମିଟର (neurotransmitter) ଓ ଏକ ହରମୋନ ।

## ଡାକ୍ତରୀ ବ୍ୟବ‌ହାର
### ନିମ୍ନ ରକ୍ତ ଚାପ
ନବଜାତ ଶିଶୁଙ୍କର ଅତି ନିମ୍ନ ରକ୍ତ ଚାପ ନିମନ୍ତେ ଏହା ସବୁଠାରୁ ପସନ୍ଦ ଯୋଗ୍ୟ ଔଷଧ ।

### ଦେବା ପଦ୍ଧତି
ପ୍ଲାଜ୍ମାର ବାୟୋଲୋଜିକାଲ ହାଫ ଲାଇଫ ଅତି ଅଳ୍ପ, ବଡ଼ ମଣଷଙ୍କର ପ୍ରାୟ ଏକ ମିନିଟ ଓ ନବଜାତଙ୍କର ୨ମିନିଟ ଓ ଅକାଳ ଜନ୍ମିତ ଶିଶୁର ୫ମିନିଟ- ଏହା ଶିରାଭ୍ୟନ୍ତର ଡ୍ରିପ ଆକାରରେ ଦିଆଯାଏ ।

### ଅନ୍ୟାନ୍ୟ ବ୍ୟବ‌ହାର
ନିଗ୍ରୋସ୍ଟ୍ରାଏଟାଲ ପାଥ‌ୱେର କାର୍ଯ୍ୟ ସମୀକ୍ଷା କରବା ନିମନ୍ତେ ବ୍ୟବ‌ହାର କରାଯାଉଥିବା ପଜିଟ୍ରନ ଏମିସନ ଟୋମୋଗ୍ରାଫିରେ ଡୋପାମିନ୍‌ର ଏକ ଫ୍ଲୋରିନେଟେଡ ଆକାରର ଏଲ-ଡୋପା ବ୍ୟବ‌ହାର କରାଯାଏ ।

## ଅଣସୂଚନା
ଫେଓକ୍ରୋମୋସାଇଟୋମା ବା ଅତି ଦୃତ ହୃତ୍‌ପିଣ୍ଡ ଗତି ରୋଗମାନଙ୍କରେ ଡୋପାମିନ ଦିଆଯାଏ ନାହିଁ ।

### ବ‌ହିର୍ଗମନ
ଶିରାଭ୍ୟନ୍ତର ଇଞ୍ଜେକସନ ବାହାରକୁ ଇଞ୍ଜେକସନ ନିର୍ଗତ ହେବା ଫଳରେ ତନ୍ତୁ ମୃତ୍ୟୁ ହୁଏ ।

ଡୋପାମିନ ରିସେପ୍ଟର ଉତ୍ତେଜକ ଭାବରେ କିଛି ଫଳ ମିଳୁଥିଲେ ମଧ୍ୟ ମୂଖ୍ୟତଃ α୧, β୧ ଓ β୨ ଆଡ୍ରେନୋରିସେପ୍ଟର ଯୋଗୁ ହୃତ୍‌ପିଣ୍ଡରକ୍ତନଳୀ ଉପରେ ପ୍ରଭାବ ପଡ଼େ ।

 

## ଆଧାର 
ଶ୍ରେଣୀ:ଆମ୍ପେଟାମିନ
ମିନିଅର୍ସ ଡିଜିଜ୍

**ମିନିଅର୍ସ ଡିଜିଜ୍** (**ଏମଡି**), ଅନ୍ତକର୍ଣ୍ଣର ଏକ ରୋଗ ଯେଉଁଥିରେ ମୁଣ୍ଡ ବୁଲା, ଟିନିଟସ/ କଣନାଦ, ଶ୍ରବଣ ହାନୀ ହୁଏ ଓ କାନ ଭିତର ପୂର୍ଣ୍ଣ ଥିବା ଭଳି ଲାଗେ । ଏହିପରି ଘଟଣାମାନଙ୍କ ପୁନରାବୃତ୍ତି ସମୟ ଭିନ୍ନ ଭିନ୍ନ ହୁଏ । ଅନ୍ତଃକର୍ଣ୍ଣର ମେମ୍ବ୍ରେନସ୍ ଲାବିରିନ୍ଥରେ ଅଧିକ ତରଳ ପଦାର୍ଥ ଜମିଯିବା ଫଳରେ ଏହା ହୁଏ ।  ଲକ୍ଷଣ ଓ କାନ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ ।

ଏହା ଆରୋଗ୍ୟସାଧ୍ୟ ନୁହେଁ । ପ୍ରତି ଆକ୍ରମଣରେ ଓକାଳ ଓ ଉଦ୍‌ବେଗକୁ ଔଷଧ ଦେଇ ଚିକିତ୍ସା କରାଯାଏ । ଆକ୍ରମଣ ପ୍ରତିରୋଧ ଉପାୟ ଗୁଡ଼ିକର ଫଳାଫଳ ପ୍ରମାଣିତ ହୋଇନାହିଁ । ସ୍ୱଳ୍ପ ଲବଣ ଯୁକ୍ତ ଖାଦ୍ୟ, ମୂତ୍ରବର୍ଦ୍ଧକ ଔଷଧ (diuretics) ଓ କର୍ଟିକୋସ୍ଟିରଏଡ (corticosteroid) ଦେଇ ପରୀକ୍ଷା କରାଯାଇପାରେ । ଫିଜିକାଲ ଥେରାପି (:en:Physical therapy|Physical therapy]])ଦ୍ୱାରା ସନ୍ତୁଳନ ସାହାଯ୍ୟ ମିଳିପାରେ ଓ କାଉନସେଲିଙ୍ଗଦ୍ୱାରା (counselling) ଉତ୍କଣ୍ଠା ଦୂର ହୋଇପାରେ । କୌଣସି ଉପାୟରେ ଭଲ ନ ଲାଗିଲେ କାନରେ ଇଞ୍ଜେକସନ ଦିଆଯାଏ ବା ଅପରେଶନ କରାଯାଏ କିନ୍ତୁ ଏହାଦ୍ୱାରା ହାନୀ ହୋଇପାରେ ।  ଲୋକପ୍ରିୟ ଟିମ୍ପାନୋସ୍ଟୋମି ଟ୍ୟୁବ (tympanostomy tubes) ଯଦିଓ ଲୋକପ୍ରିୟ ତ‌ଥାପି ଏହାର ସମର୍ଥନ ନାହିଁ । 

ସନ ୧୮୦୦ରେ ପ୍ରସ୍‌ପର୍ ମିନିଅର (Prosper Meniere) ପ୍ରଥମେ ଏହି ରୋଗ ଚିହ୍ନଟ କରିଥିଲେ । ପ୍ରତି ଏକ ହଜାର ଲୋକରେ ୦.୩ରୁ ୧.୯ ଲୋକଙ୍କୁ ଏହି ରୋଗ ଆକ୍ରମଣ କରେ ।  ୪୦ରୁ ୬୦ ଦଶକ ବୟସ ମଧ୍ୟରେ ଏହି ରୋଗ ହୁଏ ।  ମହିଳାମାନଙ୍କୁ ପୁରୁଷଙ୍କ ଅପେକ୍ଷ ଏହି ରୋଗ ଅଧିକ ହୁଏ । ମୁଣ୍ଡବୁଲା ୫ରୁ ୧୫ ବର୍ଷ ମଧ୍ୟରେ ବନ୍ଦ ହୋଇଯାଏ ଓ ତା'ପରେ ରୋଗୀର ସନ୍ତୁଳନ, ଶ୍ରବଣହାନୀ ଓ କାନରେ ହେଉଥିବା ଶବ୍ଦ କିଛି ପରିମାଣରେ କମିଯାଏ ।

## ଆଧାର
ଜଗନ୍ନାଥ ବିଶ୍ୱବିଦ୍ୟାଳୟ

**ଜଗନ୍ନାଥ ବିଶ୍ୱବିଦ୍ୟାଳୟ**, ବଙ୍ଗଳାଦେଶର ରାଜଧାନୀ ଢାକାର ସଦରଘାଟଠାରେ ଅବସ୍ଥିତ । ୧୮୫୮ମସିହାରୁ ଏକ ବିଦ୍ୟାଳୟରୁ ଆରମ୍ଭ ହୋଇ, ୨୦୦୫ମସିହାରେ ଏହା ବିଶ୍ୱବିଦ୍ୟାଳୟର ମାନ୍ୟତା ପାଇଥିଲା । ବଙ୍ଗଳାଦେଶର ୟୁନିଭରସିଟି ଗ୍ରାଣ୍ଟ କମିସନ ସହିତ ଏହି ବିଶ୍ୱବିଦ୍ୟାଳୟ ଅନୁବନ୍ଧିତ । ମିଜାନୁର ରହମାନ ବର୍ତ୍ତମାନ କୁଳପତି ଭାବରେ କାର୍ଯ୍ୟରତ । ଏଯାବତ କାର୍ଯ୍ୟ କରିଥିବା ସମସ୍ତ କୁଳପତି ମୁସଲମାନ ଅଟନ୍ତି । ୩୩ଟି ବିଭାଗରେ ଏହି ବିଶ୍ୱବିଦ୍ୟାଳୟରେ ଶିକ୍ଷାଦାନ କରାଯାଏ ।

## ଇତିହାସ 
୧୮୫୮ ମସିହାରେ ପ୍ରଭାତୀଚରଣ ରୟ, ଅନନ୍ତବଂଧୁ ମଲ୍ଲିକ ଓ ବ୍ରଜସୁନ୍ଦର କଇତ୍ରଙ୍କ ପ୍ରଚେଷ୍ଟାରେ "ଢାକା ବ୍ରାହ୍ମ ସ୍କୁଲ" ପ୍ରତିଷ୍ଠିତ ହୋଇଥିଲା । ମାଣିକଗଂଜର ଜମିଦାର କିଶୋରୀଲାଲ ଚୌଧୁରୀ ୧୮୭୨ରେ ଅଧିଗ୍ରହଣ କରି, ଏହାର ନାମ ପରିବର୍ତ୍ତନ କରି "ଜଗନ୍ନାଥ ସ୍କୁଲ" ରଖିଥିଲେ । ପରେ ଏହା ଇଣ୍ଟରମିଡିଏଟ ଓ ଡିଗ୍ରୀ କଲେଜର ପରିଣତ ହୋଇଥିଲା । ୧୯୨୧ ମସିହାରେ ଢାକା ବିଶ୍ୱବିଦ୍ୟାଳୟ ଖୋଲିବାରୁ, ଏହି କଲେଜରୁ ଡିଗ୍ରୀ ପାଠ୍ୟକ୍ରମ ଉଠି ଯାଇଥିଲା ଓ ଏହାର ନାମ ପରିବର୍ତ୍ତିତ ହୋଇ ହୋଇଥିଲା "ଜଗନ୍ନାଥ ଇଣ୍ଟରମିଡ଼ିଏଟ‌ କଲେଜ" । ୧୯୪୯ ମସିହାରେ ଏହା ପୁଣି ଡିଗ୍ରୀ କଲେଜର ମର୍ଯ୍ୟଦା ପାଇଥିଲା । ୧୯୬୮ମସିହାରେ ସରକାର ଏହି କଲେଜକୁ ହାତକୁ ନେଇଥିଲେ । ୧୯୮୨ରେ ସ୍ନାତକୋତ୍ତର ପାଠ୍ୟକ୍ରମ ଆରମ୍ଭ କରାଗଲା । ୨୦୦୫ ମସିହାରେ ବାଂଲାଦେଶ ଜାତୀୟ ସଂସଦରେ ୨୦୦୫ରେ "ଜଗନ୍ନାଥ ବିଶ୍ୱବିଦ୍ୟାଳୟ ଅଧିନିୟମ ୨୦୦୫" ବଳରେ ଏହା ଜଗନ୍ନାଥ ବିଶ୍ୱବିଦ୍ୟାଳୟରେ ପରିବର୍ତ୍ତିତ ହୋଇଥିଲା । 
କୁଳପତି ଭାବରେ କାର୍ଯ୍ୟ କରିଥିବା ବ୍ୟକ୍ତିମାନେ :
* ଶିରଜୁଲ ଇସଲାମ ଖାନ(୨୦/୧୦/୨୦୦୫-୨୦୦୮)
* ଅବୁ ହୁସେନ ସିଦ୍ଦିକ(୨୦୦୮-୨୦୦୯)
* ମିସବା  ଉଦ୍ଦିନ ଅହମଦ(୨୦୦୯-୨୦୧୩)
* ମିଜାନୁର ରହମାନ(୨୦୧୩ରୁ କାର୍ଯରତ)

## ଆଧାର 
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ହଣ୍ଟିଙ୍ଗଟନ୍ସ ଡିଜିଜ୍

**ହଣ୍ଟିଙ୍ଗଟନ୍ସ ଡିଜିଜ୍** (**ଏଚଡି**), ଅନ୍ୟ ନାମ **ହଣ୍ଟିଙ୍ଗଟନ୍ସ କୋରିଆ**, ଏକ ବଂଶାନୁକ୍ରମିକ ସ୍ନାୟୁ କ୍ଷୟକାରୀ ରୋଗ ଯେଉଁଥିରେ ମସ୍ତିଷ୍କ ଜୀବକୋଷମାନଙ୍କର ମୃତ୍ୟୁ ହୁଏ । ରୋଗ ବଢ଼ିଗଲେ ଅନିୟନ୍ତ୍ରିତ ଝଟକା ଭରା ଚଳନ ପରିଲକ୍ଷିତ ହୁଏ । ଏହାଦ୍ୱାରା କେତେକ ନୈତିକ ବାଦବିଦାବ ଠିଆ ହୁଏ: ଟେଷ୍ଟ କରିବାକୁ ସମ୍ମତି ଦେବାର ପରିପକ୍ୱ ବୟସ, ପିଲାକୁ ପରୀକ୍ଷା କରେଇବାକୁ ପିତାମାତାଙ୍କ ଅଧିକାର ଓ ଏହାର ଫଳାଫଳକୁ ଗୁପ୍ତ ବା ପ୍ରକଟ କରିବାର ସଞ୍ଚାଳନ । ଜାପାନୀଙ୍କର କ୍ୱଚିତ ଏହି ରୋଗ ହୁଏ ଓ ଆଫ୍ରିକୀୟମାନଙ୍କର ରୋଗ ହାର ଅଜ୍ଞାତ ଅଛି । ପୁରୁଷ ଓ ମହିଳା ଉଭୟଙ୍କୁ ସମ ଭାବରେ ରୋଗ ହୁଏ । ଏହି ରୋଗ ଜଟିଳ ହେଲେ ନିମୋନିଆ, ହୃଦ୍‌ରୋଗ ଓ ପତନ ଯୋଗୁ ଶାରୀରିକ ଆଘାତ କାରଣରୁ ଆୟୁଷ କମିଯାଏ । ମୃତ୍ୟୁର ୯% କାରଣ ଆତ୍ମହତ୍ୟା । ସନ ୧୯୯୩ରେ ହେରେଡିଟାରି ଡିଜିଜ୍ ଫାଉଣ୍ଡେସନଦ୍ୱାରା ଏହାର ଜେନେଟିକ ସମ୍ପର୍କ ଆବିଷ୍କାର ହୋଇଥିଲା । ରୋଗର କ୍ରିୟାବିଧି, ପଶୁମଡେଲର ଉନ୍ନତି କରି ଗବେଷଣାରେ ସାହାଯ୍ୟ କରିବା, ଲକ୍ଷଣ ଚିକିତ୍ସା ଓ ପ୍ରଗତି ଧୀର କରିବା ନିମନ୍ତେ ଔଷଧ ପରୀକ୍ଷା, ସ୍ଟେମ୍ ସେଲ ଥେରାପିଦ୍ୱାରା ରୋଗ ଜନିତ କ୍ଷତି ଭରଣା କରିବା ପ୍ରଚେଷ୍ଟା ଆଜିକାଲି ଗବେଷଣାରେ  ଚାଲିଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମାନସିକ ରୋଗ
ଶ୍ରେଣୀ:ରୋଗ
ଝିଅଟା ବିଗିଡ଼ିଗଲା

ଝିଅଟା ବିଗିଡ଼ିଗଲା ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା, ଯାହାକି ମୁନ୍ ଟିଭି ବ୍ୟାନରରେ ନିର୍ମିତ ହୋଇଥିଲା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବିନି ପଟ୍ଟନାୟକଙ୍କ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଏଲିନା ସାମନ୍ତରାୟ । ରୁଦ୍ର ପାଣିଗ୍ରାହୀ, ଜିନା ସାମଲ, ଇପ୍ସିତା, ଲିନା, ଦେବ୍, ମୀନକେତନ, ଅସୀତ ପତି, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୧୬ ମସିହା ବାହୁଡ଼ା ଯାତ୍ରା ସମୟରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା ।  

## ଅଭିନୟ
ଅଭିନେତ୍ରୀ ଜିନା ସାମଲଙ୍କୁ ପ୍ରଥମ ଥର ପାଇଁ ରାଜନେତା ଏବଂ ଅସାଧୁ ବ୍ୟକ୍ତିଙ୍କ ବିପକ୍ଷରେ ଲଢ଼େଇ କରିଥିବାର ଦେଖିବାକୁ ମିଳିଥିଲା । ଜିନା ଏସିପି ଭୂମିକାରେ ଅଭିନୟ କରିଥିଲେ ଏବଂ ତାଙ୍କ ବିପକ୍ଷରେ ନାୟକ ସାଜିଥିଲେ ରୁଦ୍ର ପାଣିଗ୍ରାହି । 

ଓଡ଼ିଆଚଳଚ୍ଚିତ୍ର **ଝିଅଟା ବିଗିଡ଼ିଗଲା**ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ  :
* ବାବୁଶାନ୍
* ଏଲିନା ସାମନ୍ତରାୟ
* ରୁଦ୍ର ପାଣିଗ୍ରାହୀ
* ଜିନା ସାମଲ
* ଇପ୍ସିତା
* ଲିନା
* ଦେବ୍
* ମୀନକେତନ
* ଅସୀତ ପତି
* ସଲିଲ ମିତ୍ର
* ବିଜୟ ପଟ୍ଟନାୟକ
* ଅଶୋକ ମଲ୍ଲିକ
* ସ୍ମରଣୀକା ପ୍ରିୟଦର୍ଶିନୀ

ବିନି ପଟ୍ଟନାୟକଙ୍କ ନିର୍ଦ୍ଦେଶିତ **ଝିଅଟା ବିଗିଡ଼ିଗଲା** ଚଳଚ୍ଚିତ୍ରଟି ଏକ ଚୁଲବୁଲି ଝିଅର କାହାଣି ଉପରେ ଆଧାରିତ । ଏହାର ସୁଟିଂ ଭୁବନେଶ୍ୱରରେ ୨୦୧୬ ଫେବୃଆରୀ ୪ରୁ ଆରମ୍ଭ ହୋଇଥିଲା ।

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ଚାରୋଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ୨୯ ଜୁନ ୨୦୧୬, ବୁଧବାରରେ ଏହାର ଗୀତଗୁଡ଼ିକ ମୁକ୍ତିଲାଭ କରିଥିଲା । ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ । ହ୍ୟୁମାନ ସାଗର, ପ୍ରଜ୍ଞା, ଶ୍ରୀଚରଣ, ଦୀପ୍ତି, ସତ୍ୟଜିତ, ଆର୍ଯ୍ୟନ ଏହି ଚଳଚ୍ଚିତ୍ରେ କଣ୍ଠଦାନ କରିଥିଲେ । 

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ପିଲାଟା ବିଗିଡ଼ିଗଲା

**ପିଲାଟ ବିଗିଡ଼ିଗଲା**, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ପୂଜା ଭରାଲାୱାଲା । ବସନ୍ତ ସାହୁ ଏହି କଥାଚିତ୍ରଟିର କାହଣୀ ଲେଖିଥିଲେ ଏବଂ ରଜନୀ ରଞ୍ଜନ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଚଳଚ୍ଚିତ୍ରର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରଟିର ପଟ୍ଟକଥା ଏକ ପଞ୍ଜାବୀ ଚଳଚ୍ଚିତ୍ର କ୍ୟାରି ଅନ ଯାତ୍ରା ଉପରେ ଆଧାରିତ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର, ଅର୍ଚ୍ଚିତା ସାହୁ, ପପୁ ପମ ପମ ଏବଂ ଲିପ୍ସା ମିଶ୍ର । ବିଜୟ ମହାନ୍ତି, କୁନା ତ୍ରିପାଠୀ, ଜୀବନ ପଣ୍ଡା, ବିରେନ ମିଶ୍ର, ସୁରେଶ ବଳ, ବି.କେ. ଯୋଶୀ, ରୋଜୀ ତ୍ରୀପାଠୀ, ଆଶିଷ ମିଶ୍ର, ଶକ୍ତି ବରାଳ, ଉମେଶ ଦାସ, ସେଲି ମିଶ୍ର, କୁସୁମ ତ୍ରିପାଠୀ, ରାଧେଶ୍ୟାମ ପାତ୍ର, ମହମଦ ଅଫଜଲ୍, ଶିନାରାୟଣ ପୂଜା ପଣ୍ଡା, ସୁଜାତା, ତନୁ, ସଂଦୀପ୍, ଦେବ୍, କମଳ, ପ୍ରିୟଙ୍କା, ରଶ୍ମୀ ମିଲି, କଣ୍ଢେଇ, ଚିଣ୍ଟୁ, ଲିପୁ, ନୀଳ, ଜ୍ୟୋତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
ଓଡ଼ିଆ ଚଳଚ୍ଚିତ୍ର **ପିଲାଟା ବିଗିଡ଼ିଗଲା**ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ  :

* ସବ୍ୟସାଚୀ ମିଶ୍ର
* ଅର୍ଚ୍ଚିତା ସାହୁ
* ପପୁ ପମ ପମ
* ଲିପ୍ସା ମିଶ୍ର
* ବିଜୟ ମହାନ୍ତି
* କୁନା ତ୍ରିପାଠୀ
* ଜୀବନ ପଣ୍ଡା
* ବିରେନ ମିଶ୍ର
* ସୁରେଶ ବଳ (ବାଙ୍କୁ)
* ବି.କେ. ଯୋଶୀ
* ରୋଜୀ ତ୍ରୀପାଠୀ
* ଆଶିଷ ମିଶ୍ର
* ଶକ୍ତି ବରାଳ
* ଉମେଶ ଦାସ
* ସେଲି ମିଶ୍ର
* କୁସୁମ ତ୍ରିପାଠୀ
* ରାଧେଶ୍ୟାମ ପାତ୍ର
* ମହମଦ ଅଫଜଲ୍
* ଶିନାରାୟଣ ପୂଜା ପଣ୍ଡା
* ସୁଜାତା
* ତନୁ
* ସଂଦୀପ୍
* ଦେବ୍
* କମଳ
* ପ୍ରିୟଙ୍କା
* ରଶ୍ମୀ ମିଲି
* କଣ୍ଢେଇ
* ଚିଣ୍ଟୁ
* ଲିପୁ
* ନୀଳ
* ଜ୍ୟୋତି

## କାହାଣୀ
ବୁଗୀ (ସବ୍ୟସାଚୀ) ଗୋଟିଏ ବାହାଘରରେ ନିଶା (ଅର୍ଚ୍ଚିତା) ସ‌ହ ପ୍ରେମରେ ପଡ଼ିଯାଏ । ବୁଗୀ ତା ପଛରେ ପଡ଼ିଥାଏ ଆଉ ଏହି ସମୟରେ ତା'ର ସାଙ୍ଗ ଟୁଇଟର (ପ‌ପୁ) ତାକୁ ସାହାଯ୍ୟ କରେ ।

ଦୁର୍ଘଟଣା ବସତଃ ସେମାନେ ଦୁଇଜଣ ବିବାହ କରିଯାଆନ୍ତି ଏବଂ ଗୋଟିଏ ଭଡ଼ା ଘରେ ରହିବାର ନିଷ୍ପତ୍ତି ନିୟନ୍ତି । ଦିନେ ନିଶା ଖବରକାଗଜରେ ଦିଆଯାଇଥିବା ଗୋଟିଏ ବିଜ୍ଞାପନ ଦେଖି ରହିବା ପାଇଁ ଭଡ଼ାଘରଟିଏ ଠିକ କଲା ଏବଂ ଦୁର୍ଘଟଣା ବସତଃ ସେହି ଘରଟି ବୁଗୀଋ ନିଜ ଘର ଥିଲା ।

ଏହା ବୁଗୀ ପାଇଁ ମୁଣ୍ଡବିନ୍ଧାର କାରଣ ପାଲଟିଗଲା ଏବଂ ନିଶାର ସ୍ୱାମୀ ରୂପେ ସେ ତା'ର ସାଙ୍ଗ ଟୁଇଟରକୁ ଅନୁରୋଧ କଲା । ଏବେ ବୁଗୀର ପରିବାର ଲୋକ ଜାଣିଲେ ଯେ ଟୁଇଟର ହେଉଛି ନିଶାର ଅସଲ ସ୍ୱାମୀ କିନ୍ତୁ ନିଶା ଏହି ସବୁ ବିଷୟରେ କିଛି ବି ଜାଣି ନ ଥିଲା ।

କିଛିଦିନ ପରେ ଟୁଇଟର ମଧ୍ୟ ତା'ର ପ୍ରମିକା ମିତା(ଲିପ୍ସା)କୁ ବାହାହୋଇଗଲା । କିନ୍ତୁ କିଛି ଅପ୍ରିତିକର ପରିସ୍ଥିତି ପାଇଁ ମିତା ବୁଗୀର ପତ୍ନୀ ରୂପରେ ତା'ର ଘରେ ରହିଲା ।

ପରେ ପରେ ସେମାନଙ୍କର ଚାଲିଚଳନ ପାଇଁ ବୁଗିର ଘରଲୋକ ତ‌ଥା ନିଶାକୁ ମଧ୍ୟ ସନ୍ଦେହ ହେଲା ।

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ପାଞ୍ଚଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ୬ ଅଗଷ୍ଟ ୨୦୧୫ରେ ଏହାର ଗୀତଗୁଡ଼ିକ ମୁକ୍ତିଲାଭ କରିଥିଲା । ନିଜାମ ଓ ବସନ୍ତରାଜ ସାମଲ ଗୀତଗୁଡ଼ିକୁ ରଚନା କରିଥିବା ବେଳେ ସୋହାନୀ ମିଶ୍ର, ସଞ୍ଜୁ, ବିଭୁ କିଶୋର, ହ୍ୟୁମାନ ସାଗର, ଶ୍ରୀଚରଣ ମହାନ୍ତି ଏବଂ ସସ୍ମିତା ମିଶ୍ର ଏଥିରେ କଣ୍ଠଦାନ କରିଥିଲେ ।

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
କେହି ନୁହେଁ କାହାର

ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର **କେହି ନୁହେଁ କାହାର** ୨୦୧୫ ମସିହାରେ ଅକ୍ଟୋବର ୨ରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିଷେକ ରଥ ଥିବା ବେଳେ ତାଙ୍କ ବିପକ୍ଷରେ ଅଭିନେତ୍ରୀ ଏଲିନା ସାମନ୍ତରାୟ ନାୟିକା ଭାବରେ ଅଭିନୟ କରିଥିଲେ । ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ **ବିଶ୍ୱ ସ୍ୱରୂପ** ।

## ଅଭିନୟ
* ଅଭିଷେକ ରଥ
* ଏଲିନା ସାମନ୍ତରାୟ
* ସିଦ୍ଧାନ୍ତ ମହାପାତ୍ର
* ବିଜୟ ମହାନ୍ତି
* କୁନା ତ୍ରିପାଠୀ
* ସମରେଶ ରାଉତରାୟ
* ନୀତୁ ସିଂହ
* ପିଙ୍କି ପ୍ରଧାନ
* ଚୌଧୁରୀ ଜୟପ୍ରକାଶ ଦାସ

ଅଗଷ୍ଟ ୬ ୨୦୧୫ରେ ଏହି ଚଳଚ୍ଚିତ୍ରର ଟ୍ରେଲର ବାହାରିଥିଲା ।

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରର ଗୀତଗୁଡ଼ିକ ୧୪ ସେପ୍ଟେମ୍ବରରେ ମୁକ୍ତଲାଭ କରିଥିଲା । 

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ପଞ୍ଜାବୀ କବି

## କବି
* ବାବା ଫରିଦ - ୧୨ଶ-୧୩ଶ ଶତାବ୍ଦୀ
* ଦାମୋଦର ଦାସ ଅରୋରା - ୧୫ଶ ଶତାବ୍ଦୀ
* ଗୁରୁ ନାନକ ଦେବ -୧୫ଶ-୧୬ଶ ଶତାବ୍ଦୀ
* ଗୁରୁ ଅଙ୍ଗଦ - ୧୬ଶ ଶତାବ୍ଦୀ
* ଗୁରୁ ଅମର ଦାସ - ୧୫ଶ-୧୬ଶ ଶତାବ୍ଦୀ
* ଗୁରୁ ରାମ ଦାସ - ୧୬ଶ ଶତାବ୍ଦୀ
* ଶାହ ହୁସେନ - ୧୬ଶ ଶତାବ୍ଦୀ
* ଗୁରୁ ଅର୍ଜୁନ ଦେବ - ୧୬ଶ-୧୭ଶ ଶତାବ୍ଦୀ
* ଭାଇ ଗୁରୁଦାସ - ୧୬ଶ-୧୭ଶ ଶତାବ୍ଦୀ
* ସୁଲତାନ ବାହୁ - ୧୬ଶ-୧୭ଶ ଶତାବ୍ଦୀ
* ଗୁରୁ ତେଗ ବାହାଦୁର - ୧୭ଶ ଶତାବ୍ଦୀ
* ଗୁରୁ ଗୋବିନ୍ଦ ସିଂହ - ୧୭ଶ ଶତାବ୍ଦୀ
* ସାଲେହ ମହମ୍ମଦ ସାଫୁରି - ୧୭ଶ ଶତାବ୍ଦୀ
* ବୁଲେହ ଶାହ - ୧୭ଶ-୧୮ଶ ଶତାବ୍ଦୀ
* ୱାରିଶ ଶାହ - ୧୮ଶ ଶତାବ୍ଦୀ
* ଖ୍ୱାଜା ଘୁଲାମ ଫରିଦ - ୧୮ଶ-୧୯ଶ ଶତାବ୍ଦୀ
* ବାବୁ ରଜାବ ଅଲ୍ଲୀ - ୧୯ଶ ଶତାବ୍ଦୀ
* ମିଲନ ମହମ୍ମଦ ବକ୍ସ - ୧୯ଶ ଶତାବ୍ଦୀ
* ମୌଲବୀ ଘୁଲାମ ରସୁଲ ଆଲମ୍ପୁରୀ - ୧୯ଶ ଶତାବ୍ଦୀ
* କାଦରିଆର - ୧୯ଶ ଶତାବ୍ଦୀ
* ପିଲ୍ଲୁ - ୧୯ଶ ଶତାବ୍ଦୀ
* ଶାହ ମହମ୍ମଦ - ୧୯ଶ ଶତାବ୍ଦୀ
* ମୋହନ ସିଂହ (କବି) - ୨୦ଶ ଶତାବ୍ଦୀ
* ଅମ୍ରିତା ପ୍ରୀତମ - ୨୦ଶ ଶତାବ୍ଦୀ
* ହାସିମ - ୧୯ଶ ଶତାବ୍ଦୀ
* ସରିଫ କୁଞ୍ଜାହି - ୨୦ଶ ଶତାବ୍ଦୀ
* ମିର ତନହା ୟୁସାଫି - ୨୦ଶ ଶତାବ୍ଦୀ
* ଅନୱର ମାସୁଦ - ୨୦ଶ ଶତାବ୍ଦୀ
* ଅଫଜଲ ଅହସାନ ରାନ୍ଧୱା - ୨୦ଶ ଶତାବ୍ଦୀ
* ଖ୍ୱାଜା ହାଇଦର ଅଲ୍ଲୀ ଆତିସ - ୨୦ଶ ଶତାବ୍ଦୀ
* ହରବଂଶ ଭଲ୍ଲା (୧୯୩୦-୧୯୯୩) - ୨୦ଶ ଶତାବ୍ଦୀ
* ସାଇସ୍ତା ନୁଜହାତ - ୨୦ଶ ଶତାବ୍ଦୀ
* ଭାଇ ବୀର ସିଂହ - ୨୦ଶ ଶତାବ୍ଦୀ
* ଅମ୍ରିତା ପ୍ରୀତମ - ୨୦ଶ ଶତାବ୍ଦୀ
* ଧାନୀ ରାମ ଛାତ୍ରିକ - ୨୦ଶ ଶତାବ୍ଦୀ
* ଜଶୱନ୍ତ ସିଂହ ରାହି - ୨୦ଶ ଶତାବ୍ଦୀ
* ଫଜିଜ ଅହମ୍ମଦ ଫଜିଜ - ୨୦ଶ ଶତାବ୍ଦୀ
* ଦର୍ଶନ ସିଂହ ଆୱାରା - ୨୦ଶ ଶତାବ୍ଦୀ
* ହରଭଜନ ସିଂହ - ୨୦ଶ ଶତାବ୍ଦୀ
* ଶିବ କୁମାର ବଟାଲଭି - ୨୦ଶ ଶତାବ୍ଦୀ
* ସରିଫ କୁଞ୍ଜାହି - ୨୦ଶ ଶତାବ୍ଦୀ
* ସୁରଜିତ ପାତର - ୨୦ଶ ଶତାବ୍ଦୀ
* ନବତେଜ ଭାରତୀ - ୨୦ଶ ଶତାବ୍ଦୀ
* ଅମରଜିତ ଚନ୍ଦନ- ୨୦ଶ ଶତାବ୍ଦୀ
* ଆଜମେର ରୋଡ - ୨୦ଶ ଶତାବ୍ଦୀ
* ଅନୱର ମାସୁଦ - ୨୦ଶ ଶତାବ୍ଦୀ
* ସୁଖଦର୍ଶନ ଧାଲିୱାଲ- ୨୦ଶ ଶତାବ୍ଦୀ
* ବଲୱନ୍ତ ଗାର୍ଗୀ- ୨୦ଶ ଶତାବ୍ଦୀ
* ସୁଖବୀର (ଲେଖକ)- ୨୦ଶ ଶତାବ୍ଦୀ
* ଜଶୱନ୍ତ ସଂହ ନେକ୍କି- ୨୦ଶ ଶତାବ୍ଦୀ
* ସରଦ୍ଧା ରାମ ଫିଲାଉରି
* ଉସ୍ତାଦ ଦାମନ - ୨୦ଶ ଶତାବ୍ଦୀ
* ମୁନିର ନିୱାଜି
* ଚମନ ଲାଲ ଚମନ - ୨୦ଶ ଶତାବ୍ଦୀ
* ଖୁସୱନ୍ତ କନୱାଲ - 2୨୦ଶ ଶତାବ୍ଦୀ
* ସନ୍ତ ରାମ ଉଡ଼ାସୀ - ୨୦ଶ ଶତାବ୍ଦୀ
* ସମଶେର ସିଂହ ସାନ୍ଧୁ - ୩ ମାର୍ଚ୍ଚ ୧୯୩୭-
* ଅହମ୍ମଦ ରାହି - ୨୦ଶ ଶତାବ୍ଦୀ
* ମଜହର ତିରମାଜି - ୨୦ଶ ଶତାବ୍ଦୀ
* ଫାରୁକ ହୁମାୟୁନ - ୨୦ଶ ଶତାବ୍ଦୀ
* ଅଭିନବ ଧିଙ୍ଗ୍ରା - ୨୦ଶ ଶତାବ୍ଦୀ

## ବାହ୍ୟ ଲିଙ୍କ
* Punjabi Poetry
* Collection of Rare Work of Punjabi Poets/Writers
* Academy of the Punjab In North America (APNA)
* Punjabi Poets Poetry [ punjabizone.net website]

## ଅଧିକ ପଢ଼ନ୍ତୁ
**Sufi Poets of the Punjab Pakistan (Their Thought and Contribution)* Prof M Ashraf Chaudhary. National Book Foundation Islamabad. 
* "Great Sufi Poets of The Punjab" by R. M. Chopra, (1999), Iran Society, Calcutta.
ଗିଢା

**ଗିଢା** (, ) ଏକ ଲୋକପ୍ରିୟ ଭାରତ ଓ ପାକିସ୍ତାନର ପଞ୍ଜାବ ଅଞ୍ଚଳରେ ମହିଳାମାନଙ୍କର ଏକ ଲୋକ ନୃତ୍ୟ । ଏହି ନୃତ୍ୟଟି ଏକ ପ୍ରାଚୀନ ନୃତ୍ୟ ରିଙ୍ଗ ନୃତ୍ୟରୁ ଆସିଅଛି ବୋଲି ଧରାଯାଏ ।ଏହା ଭାଙ୍ଗରା ନୃତ୍ୟ ଭଳି ବହୁତ ଶକ୍ତି ଦରକାର କରେ । ଏହା ନାରୀର ସୌନ୍ଦର୍ଯ୍ୟ, କମନୀୟତା ଓ ନମନୀୟତା ବର୍ଣ୍ଣନା କରେ । ଏହା ଏକ ରଙ୍ଗବେରଙ୍ଗର ନୃତ୍ୟ, ଯାହାକୁ ବର୍ତ୍ତମାନ ଦେଶର ପ୍ରାୟ ସମସ୍ତ ଅଞ୍ଚଳରେ ଙ୍କଲ କରାଯୌଛି । ମହିଳାମାନେ ସାଧାରଣତଃ ଏହି ନୃତ୍ୟକୁ ଉତ୍ସବ ଓ ସାମାଜିକ କାର୍ଯ୍ୟ କରାଯାଉଥିବା ସମୟରେ ପଦର୍ଶନ କରିଥାନ୍ତି ।  

## References
ବାଏ ବାଏ ଦୁବାଇ

**ବାଏ ବାଏ ଦୁବାଇ**, ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ରର ପ୍ରଯୋଜକ ଥିଲେ ଅକ୍ଷୟ କୁମାର ପରିଜା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହାର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ।

ସବ୍ୟସାଚୀ ମିଶ୍ର ଏବଂ ଅର୍ଚ୍ଚିତା ସାହୁ ଏଥିରେ ମୁଖ୍ୟଭୂମିକାରେ ଥିବା ବେଳେ ବୁଦ୍ଧାଦିତ୍ୟ ମହାନ୍ତି, ପପୁ ପମ ପମ ମଧ୍ୟ ଅଭିନୟ କରିଛନ୍ତି । ୨୦୧୬ ମସିହାର ଗଣେଶ ପୂଜା ଅବସରରେ ସେପ୍ଟେମ୍ବର ୨ରେ ମୁକ୍ତିଲାଭ କରିଥିଲା ଚଳଚ୍ଚିତ୍ରଟି । 

## କାହାଣୀ
ନାୟକ ନାୟିକା ଦୁହେଁ ଦୁବାଇ ଯାଇ ସେଠାରେ କିଛି ପରିସ୍ଥିତିର ସାମ୍ନା କରି କୌଶଳକ୍ରମେ ଫେରି ଆସିଛନ୍ତି ନିଜ ଜନ୍ମମାଟିକୁ । ଏହିଭଳି ଏକ କାହାଣୀକୁ ନେଇ ତିଆରି ହୋଇଛି ଏହି ଚଳଚ୍ଚିତ୍ରଟି । 

## ଅଭିନୟ
ବାଏ ବାଏ ଦୁବାଇ ଚଳଚ୍ଚିତ୍ରେ ଅଭିନୟ କରିଥିବା କଳାକାର ବୃନ୍ଦ ହେଲେ :
* ସବ୍ୟସାଚୀ ମିଶ୍ର
* ଅର୍ଚ୍ଚିତା ସାହୁ
* ବୁଦ୍ଧାଦିତ୍ୟ ମହାନ୍ତି* ପପୁ ପମ ପମ
* ବିଜୟ ମହାନ୍ତି
* ଅନିତା ଦାସ
* ପୁଷ୍ପା ପଣ୍ଡା
* ମିଲି ମହାନ୍ତି
* ଶକ୍ତି ବରାଳ

## ଗୀତ ଓ ସଂଗୀତ
ଚଳଚ୍ଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା ଦାୟିତ୍ୱରେ ଅଛନ୍ତି ବିକାଶ ଦାସ ।  ଡ. ରଜନୀ ରଞ୍ଜନ  ମଧ୍ୟ ଏଥିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ।  ପମି, ତପୁ ମିଶ୍ର, ବିଭୁ କିଶୋର ଓ ମାନସ ପ୍ରିତମ ପ୍ରମୁଖ ଗୀତଗୁଡ଼ିକରେ କଣ୍ଠଦାନ କରିଥିଲେ ।

## ମୁକ୍ତିଲାଭ
ଏହି ଚଳଚ୍ଚିତ୍ରଟି ୨୦୧୬ ମସିହା ସେପ୍ଟେମ୍ବର ୨ ତାରିଖରେ ଗଣେଶ ପୂଜା ସମୟରେ ମୁକ୍ତିଲାଭ କରିଥିଲା । 

## ଆଧାର
## ବାହାର ଆଧାର 
ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ରିଭେଞ୍ଜ

ମାଆ କାଳୀ ପ୍ରଡକ୍ସନ ଏବଂ ଅଙ୍କିତା ଆର୍ଟସ୍‌ ବ୍ୟାନରରେ, ରଣଜିତ ବାରିକ ଓ ନିମାଇଁ ଓଝାଙ୍କ ଦୈତ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର **ରିଭେଞ୍ଜ**ର ପ୍ରସ୍ତୁତି ଚାଲିଛି । ଏଥିରେ ନାୟକ ଭୂମିକାରେ ଅଭିଷେକ ରଥ ଥିବା ବେଳେ ନାୟିକା ଭୂମିକାରେ ଅଭିନୟ କରିଛନ୍ତି ଅନୁଭା ସୌର୍ଯ୍ୟା । ଦୁଇଟି ଭାଷାରେ ଏହି ଚଳଚ୍ଚିତ୍ରଟି ମୁକ୍ତିଲାଭ କରିବ । 

ପ୍ରଥମେ ଏହି ଚଳଚ୍ଚିତ୍ରଟିର ନାମ ରଖାଯାଇଥିଲା **ତୋ ଭିତରେ ମୁଁ**, କିନ୍ତୁ ପରେ ପରେ ଏହାର ନାମ **ରିଭେଞ୍ଜ**କୁ ବଦଳାଇଦିଆଯାଇଛି ।

## ଅଭିନୟ
ଚଳଚ୍ଚିତ୍ରଟି ଓଡ଼ିଆ ଏବଂ ବଙ୍ଗାଳୀ ଭାଷାରେ ମୁକ୍ତିଲାଭ କରିବାକୁ ଥିବାବେଳେ, ଏଥିରେ ଓଡ଼ିଆ ଏବଂ ବଙ୍ଗଳାର କଳାକାରମାନେ ଅଭିନୟ କରିଛନ୍ତି । 

* ଅଭିଷେକ ରଥ
* ଅନୁଭା ସୌର୍ଯ୍ୟା
* ଉତ୍ତମ ମହାନ୍ତି
* ଅସୀତ ପତି
* ପୁଷ୍ପା ପଣ୍ଡା
* ଜୟୀରାମ ସାମଲ
* ଅଶ୍ରୁମୋଚନ ମହାନ୍ତି
* ପ୍ରଦ୍ୟୁମ୍ନ ଲେଙ୍କା
* ସାନ୍ତନା ବୋଷ

## ଗୀତ ଓ ସଂଗୀତ
ଗୀତ ଗୁଡ଼ିକୁ ଉତ୍ତମରୂପେ ସଜାଇବାର ଦାୟିତ୍ୱ ତ‌ଥା ସ୍ୱର ସଂଯୋଜନାରେ ଅଛନ୍ତି ଦୀପକ କୁମାର । 

## ଆଧାର
## ବାହାର ଆଧାର 
ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ସୋରିଷ ଶାଗ

**ସୋରିଷ ଶାଗ** (**ସୋରିଷର ଶାଗ**,ରେ ହିନ୍ଦୀ, ଉର୍ଦ୍ଦୁ ଭାଷା) ଏକ ଲୋକ ପ୍ରିୟ ଖାଦ୍ୟ ଅଟେ ଯାହା ଭାରତର ପଞ୍ଜାବ କ୍ଷେତ୍ର ଏବଂ ପାକିସ୍ଥାନରେ ତିଆରି କରାଯାଏ । ଏଥିରେ ତିଆରି ସୋରିଷର ପତ୍ର ସୋରିଷ ଏବଂ ମସଲାରେ ତିଆରି ହୋଇଥାଏ ।

ଖାଦ୍ୟ ରୂପେ ପାରମ୍ପରିକ ଉପାୟରେ ତିଆରି କରିବା ପାଇଁ ଶାଗ ଏବଂ ସଧାରଣ ରୂପେ ତାହା ସହିତ "ମକାର ରୁଟି" । ଏହା ସବୁଠାରୁ ଉପରକୁ ଯାଇପାରେ । ଏହା ସହିତ ଲହୁଣି  (unprocessed ସଫା କିମ୍ବା ସଂସଧିତ ହଳଦିଆ ଲହୁଣି) କିମ୍ବା ଏହାକୁ ଅଧିକା ସ୍ୱାଦିଷ୍ଟ କରିବା ପାଇଁ ପରମ୍ପରା ଗତ ରୂପରେ ଘିଅ (ଲହୁଣି ସ୍ପଷ୍ଟ ହେଲା) । କିଛି ପାଳଙ୍ଗ (ପଞ୍ଜାବରେ ପାଲକ କୁହାଯାଏ) ଯୋଡ଼ା ଯାଇପାରେ । ଖାଦ୍ୟର ସୌନ୍ଦର୍ଯ୍ୟକୁ ବଢାଇବା ପାଇଁ ଏହା ରୁଟିକୁ ମୋଟା କରିବା ସହିତ ତାହାର ରଙ୍ଗ ମଧ୍ୟ ପରିବର୍ତ୍ତନ କରିଥାଏ । ଏହା ସହିତ ମଧ୍ୟ ଏହା ଖାଦ୍ୟର ସ୍ୱାଦରେ ମଧ୍ୟ ପରିବର୍ତ୍ତନ କରିଥାଏ ।

## ଆଧାର
ଶ୍ରେଣୀ:ସୋରିଷ ଶାଗ
ଅଗର

ଇଣ୍ଡୋମାଲେସିଆନ ପ୍ରଜାତିର ୧୫ ପ୍ରକାର ବୃକ୍ଷ ମଧ୍ୟରୁ **ଅଗର** ବା **ଅଗୁରୁ** ହେଉଛି ଏକ । ଏହା ଥିମିଲେସ କୁଳର ବୋଲି ବୈଜ୍ଞାନିକମାନେ ମତ ଦେଇଛନ୍ତି । ଏହା ଏକ ଲମ୍ବା ଚିରହରିତ ବୃକ୍ଷ । ଏହାର ଲମ୍ବ ପାଖାପାଖି ୪୦ମିଟର ଯାଏ ବଢ଼ିଥାଏ ଏବଂ ମୋଟେଇ ୧.୫ରୁ ୨.୫ମିଟର ଯାଏ ହୋଇଥାଏ । ସମୁଦ୍ର ପତନଠାରୁ ୧୦୦୦ ମିଟର ଉଚ୍ଚତା ଭିତରେ ଏହି ବୃକ୍ଷମାନ ବଢ଼ିଥାନ୍ତି । ଭାରତ, ବାଙ୍ଗଲାଦେଶ, ଭୁଟାନ, ଇଣ୍ଡୋନେସିଆ, ମାଲେସିଆ, ମିଆଁମାର, ଫିଲିପାଇନସ, ସିଙ୍ଗାପୁର ଏବଂ ଥାଇଲାଣ୍ଡରେ ଏହି ଗଛ ବ‌ହୁଳ ଭାବରେ ଦେଖାଯାଏ । ଏହି ଗଛର କାଠ ଅତ୍ୟନ୍ତ ମୂଲ୍ୟବାନ ହୋଇଥାଏ । ଏହି କାଠଗୁଡ଼ିକ ଔଷଧ ପାଇଁ ମୁଖ୍ୟ ଦରକାରୀ ପଦାର୍ଥ ।

## ଜୀବନ ଏବଂ ଆକାର
ଅଗର ବୃକ୍ଷ ବିଭିନ୍ନ ପ୍ରକାରର ମାଟିରେ ବଢ଼ିଥାଏ । ପଥୁରିଆ, ବାଲିଆ, କେଲୁଆ ତ‌ଥା ଉର୍ବର ମାଟିରେ ଏହି ଗଛ ଭଲଭାବରେ ବଢ଼ିପାରେ । ଏହି ବୃକ୍ଷ ସାଧାରଣତଃ ସମୁଦ୍ରପତନଠାରୁ ୦ରୁ ୮୫୦ ମିଟର ମଧରେ ବଢ଼ିଥାଏ ଏବଂ ସର୍ବୋଚ୍ଚ ୧୦୦୦ମିଟର ଭିତରେ ଭଲଭାବରେ ବଢ଼ିପାରେ । ଏହି ବୃକ୍ଷଗୁଡ଼ିକୁ ବଢ଼ିବା ପାଇଁ ସାଧାରଣତଃ ୨୦ରୁ ୨୨ ଡୀଗ୍ରୀ ତାପମାତ୍ରା ଆବଶ୍ୟକ ହୋଇଥାଏ ।

ଅଗର ଗଛରେ ମୁଖ୍ୟତଃ ୭ରୁ ୯ ବର୍ଷ ମଧ୍ୟରେ ଫୁଲ ଏବଂ ଫଳ ଆସିଥାଏ । ଏବଂ ମଧ୍ୟମ ଧରଣର ବୃକ୍ଷମାନ ୧.୫କିଲୋଗ୍ରାମ ପର୍ଯ୍ୟନ୍ତ ମଞ୍ଜି ଉତ୍ପନ କରିପାରେ । ମାଲେସିଆର ଜଙ୍ଗଲରେ ଏହି ଗଛର ମୋଟେଇ ବର୍ଷକୁ ହାରାହାରି ୦.୩୩ ସେଣ୍ଟିମିଟର ବଢ଼ିଥାଏ । ଏହି ଗଛଗୁଡ଼ିକ ୪୦ ମିଟର ଉଚ୍ଚ ହୋଇଥିବା ବେଳେ ଏହାର ଡାଳ ଗୁଡ଼ିକ ପାଖାପାଖି ୬୦ ସେଣ୍ଟିମିଟର ଯାଏ ମୋଟା ହୋଇଥାଏ ।

## ଆଧାର
ବିନୋଦିନୀ ଦେବୀ

**ବିନୋଦିନୀ ଦେବୀ**  (୧୯୩୭ - ୧୬ ଅକ୍ଟୋବର ୨୦୨୩) ଜଣେ କବି ଓ ଗୀତିକାର ଥିଲେ । ସେ ଓଡ଼ିଆ ଚଳଚ୍ଚିତ୍ର ଜଗତର ପ୍ରଥମ ମହିଳା ଗୀତିକାର । ଓଡ଼ିଆ ସିନେମାର ପ୍ରଥମ ନାରୀ ଗୀତିକାର ଭାବରେ ୧୯୬୫ ମସିହାର ମଲାଜହ୍ନ ଚଳଚ୍ଚିତ୍ର ପା‍ଇଁ ସେ ଗୀତ ଲେଖିଥିଲେ  । ସେ ମଧ୍ୟ ଜଣେ ଓଡ଼ିଆ ଶିଶୁ ଗୀତ ଓ ଆଧୁନିକ ଗୀତ ଗୀତିକାର ।

## ସଂକ୍ଷିପ୍ତ ଜୀବନୀ 
ସେ ୧୯୩୭ ମସିହାରେ କଟକ ଜିଲ୍ଲାର ତିଗିରିଆରେ ଜ‍ନ୍ମ ଗ୍ରହଣ କରିଥିଲେ । ତାଙ୍କ ପିତା ଥିଲେ ସ୍ୱାଧିନତା ସଂଗ୍ରାମୀ ମଧୁସୂଦନ ପଟ୍ଟନାୟକ । ସେ ପୁରୀ ଜିଲ୍ଲା ଅନ୍ତର୍ଗତ ଡେଲାଙ୍ଗ ସୁଜନପୁର ଗ୍ରାମର ବାଳକୃଷ୍ଣ ମଙ୍ଗରାଜଙ୍କୁ ବିବାହ କରିଥିଲେ । ବାଳକୃଷ୍ଣ ମଙ୍ଗରାଜ ଜଣେ ପ୍ରଶାସନିକ ଅଧିକାରୀ ଥିଲେ ।  ବିବାହବେଳକୁ ସେ ମାଟ୍ରିକ ପାସ କରିନଥିଲେ । କିନ୍ତୁ ପାଠପଢ଼ାପ୍ରତି ବିନୋଦିନୀଙ୍କର ଅନେକ ଆଗ୍ରହ ଥିଲା । ତାଙ୍କ ବଡ଼ପୁଅ ମାଟ୍ରିକ ପାସ କରିବା ପରେ, ବିନୋଦିନୀ ୩୯ବର୍ଷ ବୟସରେ ମାଟ୍ରିକ ପରୀକ୍ଷାଦେଇ ପାସ କରିଥିଲେ । 

## ଚଳଚ୍ଚିତ୍ର ଗୀତ 
ବିନୋଦିନୀ ଦେବୀଙ୍କ ଲିଖିତ କିଛି ଚଳଚ୍ଚିତ୍ର ଗୀତ:-

ଅନ୍ୟ କିଛି ଚଳଚ୍ଚିତ୍ର ଯେଉଁଥି ପାଇଁ ବିନୋଦିନୀ ଦେବୀ ଗୀତ ଲେଖିଛଂତି :- "ମୁଁ ତୁମେ ଓ ସେ" (୧୯୮୨), ଶ୍ରୀ ଜଗ‍ନ୍ନାଥ (୧୯୭୯), "ଜୟ ଜଗନ୍ନାଥ" (୨୦୦୭)

## ଗୀତି ଗ୍ରନ୍ଥ 
ବିନୋଦିନୀ ଦେବୀଙ୍କ ପ୍ରକାଶିତ କିଛି ଗୀତି କବିତା ପୁସ୍ତକ :-

## ମୃତ୍ୟୁ 
୨୦୨୩ ମସିହା ଅକ୍ଟୋବର ୧୬ ତାରିଖରେ ଅନୁଗୋଳଠାରେ ୮୬ ବର୍ଷ ବୟସରେ ବିନୋଦିନୀ ଦେବୀଙ୍କର ପରଲୋକ ଘଟିଥିଲା ।

## ଆଧାର 
## ଅଧିକ ତଥ୍ୟ
*
*ତୁଚ୍ଛାକୁ ମହୁ ଗୀତ

ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଚନ୍ଦନ

**ଚନ୍ଦନ କାଠ** ସାନ୍ତାଳ ଜାତିୟ ଗଛର ଏକ ଶ୍ରେଣୀ | ଜଙ୍ଗଲଗୁଡ଼ିକ ଭାରୀ, ହଳଦିଆ ଏବଂ ସୂକ୍ଷ୍ମ ଶସ୍ୟଯୁକ୍ତ, ଏବଂ ଅନ୍ୟାନ୍ୟ ସୁଗନ୍ଧିତ କାଠ ପରି, ସେମାନେ ଦଶନ୍ଧି ଧରି ସେମାନଙ୍କର ସୁଗନ୍ଧକୁ ବଜାୟ ରଖନ୍ତି | ବ୍ୟବହାର ପାଇଁ ଜଙ୍ଗଲରୁ ଚନ୍ଦନ ତେଲ ବାହାର କରାଯାଏ | ଚନ୍ଦନ କାଠକୁ ଦୁନିଆର ସବୁଠାରୁ ମହଙ୍ଗା କାଠ ବୋଲି କୁହାଯାଏ | ଉଭୟ କାଠ ଏବଂ ତେଲ ଏକ ସ୍ୱତନ୍ତ୍ର ସୁଗନ୍ଧ ସୃଷ୍ଟି କରେ ଯାହା ଶତାବ୍ଦୀ ଧରି ବହୁମୂଲ୍ୟ ହୋଇଆସୁଛି | ଫଳସ୍ୱରୂପ, ଏହି ଧୀର ବଢୁଥିବା ଗଛଗୁଡିକର କେତେକ ପ୍ରଜାତି ଅତୀତରେ ଅତ୍ୟଧିକ ଅମଳର ଶିକାର ହୋଇଥିଲେ | ଚନ୍ଦନ ଗଛଗୁଡ଼ିକ ୧୦୦ ବର୍ଷରୁ ଉର୍ଦ୍ଧ୍ବ ବଞ୍ଚନ୍ତି ।

## ଆଧାର 
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ଦକ୍ଷିଣାୟନ ଯାତ୍ରା

ଜଗନ୍ନାଥଙ୍କ ଧର୍ମ ସଂସ୍କୃତିରେ ପାଳନ ହେଉଥିବା ଏକ ପ୍ରକାର ଯାତ୍ରା । 
## ପାଳନ ବିଧି
କର୍କଟ ସଂକ୍ରାନ୍ତି ପୂର୍ବବର୍ତ୍ତୀ କୋଡ଼ିଏ ପୁଣ୍ୟକାଳ ଅଟେ । ଏହି ପୁଣ୍ୟକାଳରେ ପ୍ରଭୁଙ୍କୁ ପଞ୍ଚାମୃତରେ ସ୍ନାନ କରାଇ କର୍ପୁର ଚନ୍ଦନ ଲେପନ କରି ମନୋହର ବସ୍ତ୍ର ବିବିଧ ଅଳଙ୍କାର, ସୁଗନ୍ଧ ପୁଷ୍ପମାଳାରେ ଶରୀର ମଣ୍ଡନ କରି ଦୀପ ଓ ଭକ୍ଷଭୋଜ୍ୟ ଆଦି ଉପଚାରରେ ପ୍ରଭୁଙ୍କୁ ପୂଜା କରାଯାଏ । କର୍ପୁର ବୋଳା ହୋଇଥିବା ତାମ୍ବୁଳ ହରିଙ୍କ ମୁଖରେ ଦେଇ ବନ୍ଦାପନା କରାଯାଏ । 
## ବିଶ୍ୱାସ
ଲୋକମାନଙ୍କର ବିଶ୍ୱାସ ଯେଉଁ ଲୋକ ପୂଜା କାଳରେ ପ୍ରଭୁଙ୍କୁ ଦର୍ଶନ କରନ୍ତି ଅଥବା ପୂଜା ଶେଷରେ ଦର୍ଶନ କରନ୍ତି ମହାପ୍ରଭୁ ତା' ଉପରେ ସନ୍ତୁଷ୍ଟ ହୋଇ ଶତଗୁଣ ପୂଣ୍ୟଫଳ ପ୍ରଦାନ କରନ୍ତି । ଦକ୍ଷିଣାୟନ ଅର୍ଚ୍ଚନା କାଳରେ ଯେ ପ୍ରଭୁଙ୍କୁ ଦର୍ଶନ କରେ ତା'ର ସମସ୍ତ ପାପ ଦହନ ହୁଏ । ସେ ବୈକୁଣ୍ଠ ପୁରକୁ  ଗମନ କରେ । ପ୍ରଭୁଙ୍କର ଉତ୍ସବ କ୍ଷୁଦ୍ର ବା ବୃହତ ହେଉ ତାହା ମୁକ୍ତି ଦାୟକ । ମାତ୍ର ଯେଉଁ ଲୋକ ଉତ୍ସବ ଦିନରେ ପ୍ରଭୁଙ୍କୁ ଦର୍ଶନ କରେ ସେ ମୁକ୍ତିଲାଭ କରେ । 
## ଆଧାର
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜଗନ୍ନାଥ ଧର୍ମର ପର୍ବ
ଶ୍ରେଣୀ:ପର୍ବ
ବେଁହଟା, ଜଗନ୍ନାଥ ମନ୍ଦିର

ଏହି ଜଗନ୍ନାଥ ମନ୍ଦିର ଉତ୍ତର ପ୍ରଦେଶର କାନପୁରସହର ଜନପଦରୁ ଆହୁରି ଭିତରକୁ ବିକାଶଖଣ୍ଡ ମୁଖ୍ୟାଳୟରୁ ତିନି କିଲୋମିଟର ଦୂର ବେହେଁଟା ଗ୍ରାମରେ ଅବସ୍ଥିତ । ସ୍ଥାନୀୟ ଅଧିବାସୀ ଏହାକୁ ଠାକୁରଜୀ ବାବା ବୋଲି ମାନିଥାନ୍ତି । ଏହା Rain Temple ନାମରେ ବେଶ ଜଣାଶୁଣା ।

## ରହସ୍ୟ ଘେରରେ ମନ୍ଦିର
ବର୍ଷା ହେବା ପୂର୍ବରୁ ଏହି ମନ୍ଦିର ଛାତରୁ ପାଣି ଗଳେ  । ଲୋକମାନେ ଏହାକୁ ଭଗବାନ ଜଗନ୍ନାଥଙ୍କ ଆଶୀର୍ବାଦ ମାନିଥାନ୍ତି । ସେମାନଙ୍କ କହିବା ମୁତାବିକ ଭଗବାନ ଜଗନ୍ନାଥ ଅତି କୃପାଳୁ ଅଟନ୍ତି । ସେ ନିଜ ଭକ୍ତମାନଙ୍କୁ ଏହି ସୂଚନା ଦେଇ ସଚେତ କରିଥାଆନ୍ତି ଯାହା ଫଳରେ କୃଷକମାନେ ଚାଷବାସ ସମ୍ବନ୍ଧୀୟ ସଜବାଜ କରିବାରେ ସୁବିଧା ହୁଏ । କିନ୍ତୁ ଏପରି ଚମତ୍କାର କିପରି ହୁଏ ଏହା ସମସ୍ତଙ୍କୁ ଅଗୋଚର ।

## ସ୍ଥାପତ୍ୟ
ମନ୍ଦିରରେ ଭଗବାନ ଜଗନ୍ନାଥ, ବଳଭଦ୍ର, ସୁଭଦ୍ରାଙ୍କ କଳା ମୁଗୁନି ପଥରରେ ତିଆରି ମୁର୍ତ୍ତି ସହିତ ସୂର୍ଯ୍ୟ ଏବଂ ପଦ୍ମନାଭଙ୍କ ମୁର୍ତ୍ତି ଦେଖିବାକୁ ମିଳେ  । ମନ୍ଦିରର କାନ୍ଥ ୧୪ ଫୁଟ ମୋଟେଇ ବିଶିଷ୍ଟ ବର୍ତ୍ତମାନ ଏହି ମନ୍ଦିରଟି ପ୍ରତ୍ନତତ୍ତ୍ୱ ବିଭାଗ ଅଧିନରେ ଅଛି । 
ବିଶ୍ୱାସ କରାଯାଏ ଯେ ମନ୍ଦିରର ଗର୍ଭଗୃହର ଛାତରେ ଚମତ୍କାରୀ ଋତୁଚକ୍ରୀ ପଥର ଖଚିତ ହୋଇଛି ଯାହା ଫଳରେ ବର୍ଷା ଆଗମନର ଏକ ସପ୍ତାହ ପୂର୍ବରୁ ଏଥିରୁ ପାଣି ବୁନ୍ଦା ଝରିଥାଏ । ଆଉ ସବୁଠୁ ବଡ଼ ଆଶ୍ଚର୍ୟ କଥା ହେଉଛି ଏଥିରୁ ଝରୁଥିବା ପାଣି ଠିକ ବର୍ଷା ବୁନ୍ଦା ଭଳି । କେବଳ ଏତିକି ନୁହେଁ ଯେଉଁଦିନ ବର୍ଷା ହୁଏ ସେଇଦିନ ଏହି ପାଣି ଝରିବା ବନ୍ଦ ହୋଇଯାଏ । ଏହା ଜାଣି ଏଠାରେ ପୂଜା କରୁଥିବା ପୂଜାରୀ ବର୍ଷା ଆଗମନର  ସୂଚନା ଗ୍ରାମବାସୀଙ୍କୁ ଦେଇଥାନ୍ତି ।

ସ୍ୱତଃ ପାଣି ଗଳିବା ରହସ୍ୟ ସର୍ବେକ୍ଷଣ ପରେ ମଧ୍ୟ ସନ୍ଧାନ ମିଳିନାହିଁ । ମନ୍ଦିର ପୂଜାରୀ ଦିନେଶ ଶୁକ୍ଲାଙ୍କ ମତରେ ଅନେକ ଥର ପ୍ରତ୍ନତତ୍ତ୍ୱ ବିଭାଗ ଅଧିକାରୀ, ଆଇଆଇଟି ବୈଜ୍ଞାନିକ ଏବଂ ବହୁ ପୁରୁଣା ବୈଜ୍ଞାନିକ ଏହାର ରହସ୍ୟ ଭେଦ କରିବାକୁ  ଅସମର୍ଥ ହୋଇଛନ୍ତି । 
## ଇତିହାସ ଓ କିମ୍ବଦନ୍ତୀ
କିଛି ସର୍ବେକ୍ଷଣରୁ ଦାବୀ ହୋଇଛି ଯେ ଏହି ମନ୍ଦିର ୧୧ ଶ ଶତାବ୍ଦୀରେ ନିର୍ମାଣ ହୋଇଛି । ଏହାର କେତେଥର ପୁନରୁଦ୍ଧାର ହୋଇଛି ତାହାର କୌଣସି ହିସାବ ବା ତଥ୍ୟ ନାହିଁ । ଏହି ମନ୍ଦିର ବାବଦରେ ଅନେକ ମତ ପ୍ରକାଶ ପାଏ । କେହି କୁହନ୍ତି ଏହି ମନ୍ଦିର ଏକ ବୌଦ୍ଧ ମଠ ସଦୃଶ ଅଟେ ଯାହାକୁ ଅଶୋକ ନିର୍ମାଣ କରିଥାଇ ପାରନ୍ତି  । କାନ୍ଥରେ ଚିତ୍ରିତ ମୟୁର ଏବଂ ଚକ୍ର ଚିହ୍ନ ଦେଖି ଅନେକ କୁହନ୍ତି ଏହି ମନ୍ଦିର ଚକ୍ରବର୍ତ୍ତୀ ସମ୍ରାଟ ହର୍ଷବର୍ଦ୍ଧନଙ୍କ ସମୟରେ ସ୍ଥାପିତ ହୋଇଥାଇ ପାରେ । ଏହି ଗ୍ରାମରେ ରହୁଥିବା ବୃଦ୍ଧ କୁହନ୍ତି ସେମାନଙ୍କ ପୂର୍ବ ପୁରୁଷ ସେମାନଙ୍କୁ ଅନେକ ପୁରାଣିକ କଥା କହି ଯାଇଛନ୍ତି । ସେମାନଙ୍କ ଅନୁସାରେ ଯେବେ ଭଗବନ ହନୁମାନ ସୂର୍ଯ୍ୟକୁ ଗିଳି ବାହାର କରିଥିଲେ ଏହି ମନ୍ଦିର ସ୍ୱତଃ ତିଆରି ହୋଇଥିଲା । ଆହୁରି ମଧ୍ୟ ବିଶ୍ୱାସ ଅଛି ଭଗବାନ ରାମ ଏହି ମନ୍ଦିରକୁ ପରିଦର୍ଶନ କରିଥିଲେ ।
## ପର୍ବପର୍ବାଣି
ପୁରୀ ଭଳି ଏହି ଦେଉଳରେ ପ୍ରତିବର୍ଷ ରଥଯାତ୍ରା ଓ ଅନେକ ପର୍ବପର୍ବାଣି ପାଳିତ ହୁଏ ।
## ଆଧାର
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜଗନ୍ନାଥ ମନ୍ଦିର
ଶ୍ରେଣୀ:ହିନ୍ଦୁ ମନ୍ଦିର
ରବି କାନୁନଗୋ

**ରବି କାନୁନଗୋ** (ଜନ୍ମ : ୨୦.୪.୧୯୪୬) ଜଣେ ସ୍ତମ୍ଭ ଲେଖକ, ପ୍ରାବନ୍ଧିକ ଏବଂ କଥାକାର । ଦୈନିକ ଖବର କାଗଜ ସୂର୍ଯ୍ୟପ୍ରଭାର ସମ୍ପାଦକ ଅଟନ୍ତି । ସାହିତ୍ୟ, ସାମ୍ବାଦିକତା, ରାଜନୀତି, ଆଇନ ଓ ଟ୍ରେଡ଼ ୟୁନିୟନ ଅନୁଷ୍ଠାନ ସହିତ ଅଙ୍ଗାଙ୍ଗୀଭାବେ ଜଡ଼ିତ ଅଛନ୍ତି ।  
## ଶିକ୍ଷା ଓ ପେଷା
ମହାରାଜ କୃଷ୍ଣଚନ୍ଦ୍ର ଉଚ୍ଚବିଦ୍ୟାଳୟ, ବାରିପଦା ଓ ଜୟରାମ ଉଚ୍ଚବିଦ୍ୟାଳୟ କରୋଳୋ ପାଟଣା, କେନ୍ଦ୍ରାପଡ଼ାରୁ ଏକାଦଶ, କେନ୍ଦ୍ରାପଡ଼ା ସ୍ୱୟଂଶାସିତ ମହାବିଦ୍ୟାଳୟ (ପ୍ରଥମ ବ୍ୟାଚ ଛାତ୍ର), ନାଇଟ କଲେଜ ରାଉରକେଲାରୁ କଳାରେ ସ୍ନାତକ, ରାଉରକେଲା ଆଇନ ମହାବିଦ୍ୟାଳୟରୁ ବିଏ ଏଲଏଲବି ଡିଗ୍ରୀ ହାସଲ କରିଥିଲେ ।
ରବି କାନୁନଗୋ ଭାରତୀୟ ଇସ୍ପାତ ପ୍ରାଧିକରଣ (ସେଲ) ରାଉରକେଲା ଇସ୍ପାତ କାରଖାନାର ଜଣେ କର୍ମଚାରୀ ଥିଲେ । ଅବସର ନେବାପରେ ଭୁବନେଶ୍ୱରରେ ସ୍ଥାନାନ୍ତର ହୋଇଥିଲେ । ୨୦୦୯ ମସିହା ଜାନୁଆରୀରୁ ସୂର୍ଯ୍ୟପ୍ରଭା ଦୈନିକ ଖବର କାଗଜରେ ସମ୍ପାଦକ ଅଛନ୍ତି । 
## ଅବଦାନ
ପ୍ରାୟ ପଚାଶ ବର୍ଷ ଧରି ତାଙ୍କ ସୃଷ୍ଟିର ପାଖାପାଖି ୫0୦୦୦ରୁ ଅଧିକ ସ୍ତମ୍ଭ, କାହାଣୀ, କବିତା ପ୍ରକାଶିତ ହୋଇଛି । ୧୯୭୨ ମସିହାରେ ଦୈନିକ ଖବର କାଗଜ ପ୍ରଜାତନ୍ତ୍ରର **ବାଟେଘାଟେ** ସ୍ତମ୍ଭରେ 'ଲଘୁପାକ' ପ୍ରସଙ୍ଗରୁ ଲେଖିବା ଆରମ୍ଭ କରିଥିଲେ । 'ସମ୍ବାଦ'ରେ 'କଥା କିଂଚିତ୍' (୧୯୮୪-୯୩), ତାଙ୍କର **ଅକ୍ଷର ଅନାବାଦୀ** (ପ୍ରଜାତନ୍ତ୍ର ସାପ୍ତାହିକ ସ୍ତମ୍ଭ ୧୯୯୩ରୁ ୨୦୦୫ମସିହା ପର୍ଯ୍ୟନ୍ତ), ଦୈନିକ ସମାଜ ଓ ସମ୍ବାଦ ଖବର କାଗଜରେ  **ମନେଥାଉ ସେମିତି ସେମିତି** ଆଦି ଅନେକ ସ୍ଥମ୍ଭ ୨୦୦୦ରୁ ୨୦୦୫ ମସିହା ମଧ୍ୟରେ ପ୍ରକାଶ ପାଇଥିଲା । ତା' ଛଡ଼ା ସାଂପ୍ରତିକ ଘଟଣାବଳୀ ତାଙ୍କ ଲେଖନୀରେ ସାହିତ୍ୟର ସ୍ପନ୍ଦନ, ହାସ୍ୟରସର ବେଢ଼ଣ ଏବଂ ମାନବବାଦର ସ୍ପର୍ଶ ଦେଖିବାକୁ ମିଳେ । ଗମ୍ଭିର ତଥା ହାସ୍ୟ କବିତା ଲିଖନରେ ତାଙ୍କର ସ୍ପଷ୍ଟ ଓ ଅନନ୍ୟ ପରିଚୟ ରହିଛି l ରାଜନୀତି, ଶ୍ରମ ସଂଗଠନ, ଆଇନଜ୍ଞ ଏବଂ ବହୁ ଭ୍ରମଣ ଅଭିଜ୍ଞତା ଯୋଗୁ ତାଙ୍କ ନିରୀକ୍ଷଣର ଶୈଳୀ ଏକଦମ ନିଆରା । ସେ ଜଣେ ଗଳ୍ପ ଲେଖକ ମଧ୍ୟ । ୧୯୬୭ ମସିକରେ ପ୍ରକାଶିତ "ଅଇଁଠା ଓ ଅନାବାଦୀ" ତାଙ୍କର ପ୍ରଥମ କ୍ଷୁଦ୍ର ଗଳ୍ପ ରଚନା ଅଟେ ।

### ପ୍ରକାଶିତ ପୁସ୍ତକ
* କଥା କିଞ୍ଚିତ (ଇଷ୍ଟର୍ଣ୍ଣ ମିଡିଆ ଲି ୧୯୮୯)
* କାଗଜ ବାଘ (ଫ୍ରେଣ୍ଡସ ପବ୍ଲିସର୍ସ ୧୯୯୪)
* କେଶବତୀ କନ୍ୟା (ଲାର୍କ ବୁକ୍ସ ୧୯୯୭)
## ଗଳ୍ପ
* ଆଇନା ଭାରତ ଓ ଭାରତୀ (୧୯୯୮)
* ପୁଅ ଓ କୋଡ଼ିଏଟି ଗପ (ଆରୋହୀ ୨୦୦୪)
* ଆଶା ତମସା  (ଆଦ୍ୟ ପ୍ରକାଶନୀ ୨୦୦୮)
* ସବୁ ନାରୀ ଟିକେ ଟିକେ ସୀତା ('ସୂର୍ଯ୍ୟ ପ୍ରଭା', ୨୦୧୩)
* ଏକ ରାଜ୍ୟପାଳଙ୍କ ଅନୁଭୁତି - ସୁରେନ୍ଦ୍ର ନାଥ ଦ୍ୱିବେଦୀଙ୍କ ମୂଳଲେଖାର ଅନୁଦିତ ପୁସ୍ତକ (ଗ୍ରନ୍ଥମନ୍ଦିର ୧୯୯୭)
* ମନେ ଥାଉ ସେମିତି ସେମିତି - ('ସୂର୍ଯ୍ୟ ପ୍ରଭା'. ୨୦୧୪)

## ପୁରସ୍କାର ଓ ସମ୍ମାନ
* ସ୍ୱସ୍ତି ସାହିତ୍ୟ ସମ୍ମାନ (୧୯୯୩) (ସ୍ୱସ୍ତି ଅନୁଷ୍ଠାନ ଦ୍ୱାରା)
* ସୁରେନ୍ଦ୍ର ମହାନ୍ତି କଥା ସାହିତ୍ୟ ସମ୍ମାନ ୧୯୯୪ (ନୀଳଶୈଳ ଅନୁଷ୍ଠାନଦ୍ୱାରା)
* ଉତ୍କଳ ସମ୍ବାଦ ସାହିତ୍ୟ ସମ୍ମାନ - ୧୯୯୬ (ଉତ୍କଳ ମେଲଦ୍ୱାରା)
* ପ୍ରଜାତନ୍ତ୍ର ବିଷୁବ ସମ୍ମାନ - ୧୯୯୬(ପ୍ରଜାତନ୍ତ୍ର ପ୍ରଚାର ସମିତି ଦ୍ୱାରା) 
* ଆୱାର୍ଡ ଫର ରାଇଟିଂ ଆଉଟଷ୍ଟାଣ୍ଡିଂ ଓଡ଼ିଆ କ୍ରିଏଟିଭ ରାଇଟିଂ - ୧୯୯୮ (ଲାୟନ୍ସ କ୍ଲବଦ୍ୱାରା)
* ବୀର ସୁରେନ୍ଦ୍ର ସାଏ ସାହିତ୍ୟ ସମ୍ମାନ - ୨୦୦୧ (ପଶ୍ଚିମ ଓଡ଼ିଶା ଏକାଡେମୀଦ୍ୱାରା)
* ବିଶିଷ୍ଟ ସେବା ସମ୍ମାନ (ଆଦିବାସୀ କଲ୍ୟାଣ ମନ୍ତ୍ରଣାଳୟ, ଭାରତ ସରକାରଙ୍କଦ୍ୱାରା ୨୦୦୩)
* ସାରସ୍ୱତ ସମ୍ମାନ ୨୦୦୪ (ଜଗତସିଂହପୁର ସାହିତ୍ୟ ସଂସଦ) 
* ସଂକଳ୍ପ ସାହିତ୍ୟ ସମ୍ମାନ - ୨୦୦୪ (ସଂକଳ୍ପ ଅନୁଷ୍ଠାନ ଦ୍ୱାରା)
* ଆଦିକବି ସାରଳା ପୁରସ୍କାର - ୨୦୦୬(ସାରଳା ସାଂସ୍କୃତିକ ପରିଷଦ ରାଉରକେଲା ଦ୍ୱାରା)
* ନାରଦ ସମ୍ମାନ (୨୦୦୯ ବିଶ୍ୱ ସମ୍ବାଦ କେନ୍ଦ୍ର ରାଉରକେଲା ଦ୍ୱାରା)
* ପ୍ରତିବିମ୍ବ ପ୍ରିୟ ମନିଷ - ୨୦୧୦ ( ସମ୍ବର୍ଦ୍ଧନା ଉତ୍ସବ, ବାଲେଶ୍ୱର)
* ଡ. ରାଧାନାଥ ରଥ ବିଶିଷ୍ଟ ସାମ୍ବାଦିକ ସମ୍ମାନ - ୨୦୧୧ (ଉତ୍କଳ ସାହିତ୍ୟ ସମାଜ ଦ୍ୱାରା)

## ଆଧାର
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସାହାଣମେଲା

**ସାହାଣମେଲା** ହେଉଛି ଜଗନ୍ନାଥ ମନ୍ଦିରରେ ମହାପ୍ରଭୁଙ୍କର ମୁକ୍ତ ବା ଖୋଲା ଦର୍ଶନ । ଏହାର ନିର୍ଦ୍ଧାରିତ ସମୟ ସକାଳ ୭ଟା । ଏହା ଠାକୁରମାନଙ୍କର ନୀତି ଭିତରେ ଗଣ୍ୟ ନୁହେଁ । ସାହାଣମେଲା ସମୟରେ ଜନସାଧାରଣ ବା ଯାତ୍ରୀମାନେ ପରିମାଣିକ ଶୁଳ୍କ ନଦେଇ ଶ୍ରୀମନ୍ଦିରର ରତ୍ନବେଦୀ ପର୍ଯ୍ୟନ୍ତ ଯାଇ ଦର୍ଶନ କରିବାର ସୁଯୋଗ ପାଇଥାନ୍ତି ।

## ସମୟ
ଶ୍ରୀମନ୍ଦିର ସ୍ୱତ୍ୱଲିପି ପ୍ରକାରେ ଦିନକୁ ଦୁଇଥର ସାହାଣମେଲା ହେବା କାଥା, କିନ୍ତୁ ସାଧାରଣତଃ ଦିନକୁ ଥରେ ହୁଏ । ଏହା ପ୍ରାୟ ଏକ ଘଣ୍ଟା ହୁଏ । ଦଶହରା ପର ଏକାଦଶୀଠାରୁ କାର୍ତ୍ତିିକ ପୂର୍ଣ୍ଣିିମା ପର୍ଯ୍ୟନ୍ତ ସକାଳେ ସାହାଣମେଲା ନହୋଇ ସନ୍ଧ୍ୟାରେ ଦ୍ୱି-ପ୍ରହର ଧୂପ ପରେ ହୁଏ । ବେଳେବେଳେ ପର୍ବଦିନମାନଙ୍କରେ (ଯାଥା- ଗଜ ଉଦ୍ଧାରଣ ବେଶ ଦିନ) ସନ୍ଧ୍ୟା ଧୂପ ପରେ ସାହାଣମେଲା ହୁଏ । କେତେକ ବିଶିଷ୍ଟ ଦିନ ଯଥା ରଥଯାତ୍ରା, ବାହୁଡ଼ା ଯାତ୍ରା, ନୀଳାଦ୍ରିମହୋଦୟାଷ୍ଟମି, ନୃସିଂଘଜନ୍ମ, ଧୁଳିଆ ଗୁଣ୍ଡିଚା, କାର୍ତ୍ତିକ ଶୁକ୍ଳ ଏକାଦଶୀ(ଲକ୍ଷ୍ମୀ-ନରାୟଣ ବେଶ), କାର୍ତ୍ତିକ ଶୁକ୍ଳ ଚତୁର୍ଦଶୀ(ଲକ୍ଷ୍ମୀ-ନୃସିଂଘ ବେଶ) ଏବଂ ଅଣସର ସମୟରେ ସାହାଣ ମେଲା କରାଯାଏ ନାହିଁ । କେତେକ ଦିନମାନଙ୍କରେ ସକାଳ ଧୂପ ପରେ ସାହାଣମେଲା ହୁଏ । ପୁଷ୍ପାଳକ, ଖୁଣ୍ଟିଅା, ମେକାପ, ତଡ଼ାଉକରଣ, ଗୋଚ୍ଛିକାର, ପ୍ରତିହାରୀ, ସୁଅାରବଡୁ ଅାଦି ସେବକମାନଙ୍କଦ୍ୱାରା ଏହି ସମୟରେ ନୀତି ହୁଏ ।

## ନିତୀ
ପ୍ରଥମେ ଦ୍ୱାର ଖୋଲିବା ପରେ ମଙ୍ଗଳ ଆଳତି ହୁଏ ଏବଂ ଏହା ପରେ ପୂର୍ବରୁ ଲାଗି ହୋଇଥିବା ବାସି ଫୁଲ ଏବଂ ବାସି ବସ୍ତ୍ର ଶ୍ରୀଅଙ୍ଗରୁ ବାହାର କରାଯାଏ । ଏହା ପରେ ତଡ଼ପଲାଗି ହୋଇଥାଏ ଏବଂ ଅବକାଶ ନିତୀରେ ଦାନ୍ତଘଷା ଓ ଗାଧୋଇବା କାର୍ଯ୍ୟ ସରିବା ପରେ ମହାପ୍ରଭୁଙ୍କ ବିଭିନ୍ନ ବେଶ ଆରମ୍ଭ କରାଯାଏ । 

ଅବକାଶ ନିତୀ ପରେ ସମସ୍ତଙ୍କୁ ଅତି ନିକଟରୁ ଦର୍ଶନ କରିବା ପାଇଁ ଛଡ଼ାଯାଇଥାଏ, ଯାହାକୁ ସାହାଣମେଲା କୁହାଯାଏ । ଶ୍ରୀମନ୍ଦିର ପ୍ରଶାସନର ନିୟମରେ ପ୍ରତିଦିନ ସାହାଣମେଲାର ସମୟ ସକାଳ ୭ଟା ରହିଥିବା ବେଳେ କିଛି କିଛି ଦିନ ମାନଙ୍କରେ ଏହାର ସମୟ ଭିନ୍ନ ଭିନ୍ନ ଥାଏ । ସାହାଣମେଲା ସମୟରେ ସମସ୍ତ ଭକ୍ତବୃନ୍ଦ ବିନା କୌଣସି ଶୁଳ୍କରେ ଗର୍ଭଗୃହକୁ ପ୍ରବେଶ କରନ୍ତି ଏବଂ ରତ୍ନବେଦୀ ପର୍ଯ୍ୟନ୍ତ ଯାଇ, ଅତି ନିକଟରୁ ମହାପ୍ରଭୁଙ୍କର ସେହି ଚକାଆଖିକୁ ଦର୍ଶନ କରନ୍ତି । ସାହାଣମେଲା ପରେ ଶ୍ରୀଜିଉମାନେ ପୁଣିଥରେ ତାଙ୍କର ବସ୍ତ୍ର ବଦଳାନ୍ତି ।  

ସାହାଣମେଲା ନିତୀ ମୁଖ୍ୟତଃ ଦୁଇଥର ହୋଇଥାଏ, ପ୍ରଥମଟି ସକାଳର ଅବକାଶ ନିତୀ ପରେ ଏବଂ ପରଟି ସନ୍ଧ୍ୟା ସମୟରେ ସନ୍ଧ୍ୟା ଆଳତୀ ପରେ ପରେ । କେବେ କୌଣସି ନିତୀର ବିଳମ୍ବ ଘଟିଲେ ମୈଲମ ନିତୀ ପରେ ଥରେ ହିଁ ସାହାଣମେଲା ଦର୍ଶନ କରାଯାଉଛି ।

ନିଜକୁ ଦୀଜ‌ଜନର ବନ୍ଧୁ ଭାବରେ ଦର୍ଶାଇଛନ୍ତି ମହାପ୍ରଭୁ ସ୍ୱୟଂ ଜଗନ୍ନାଥ । ସେଥିପାଇଁ ସେ ପତିତ ଜନର ଉଦ୍ଧାର ନିମିତ୍ତ ପତିତପାବନ ଭାବରେ ଖାତ । ଧନୀମାନଙ୍କର ଅହଂକାର ଭଙ୍ଗ କରିବା ପାଇଁ ଦୀନହୀନ‌ଜନଙ୍କ ପାଇଁ ପ୍ରତିଦିନ ଶ୍ରୀମନ୍ଦିରରେ ଖୋଲା ଦର୍ଶନ ସାହାଣମେଲା ଭବାରେ ପାଳନ କରାଯାଏ । ଶ୍ରୀଜଗନ୍ନାଥ ଧାମର ଏହା ହେଉଛି ସ୍ୱତନ୍ତ୍ରତା, ଯେଉଁଥିରେ ମହାପ୍ରଭୁ ନିଜେ ଜଳ ଗ୍ରହଣ କରିବା ପୂର୍ବରୁ ପ୍ରଥମେ ଭକ୍ତମାନଙ୍କୁ ଦର୍ଶନ ଦେଇଥାନ୍ତି । ଭାରତର ଅନ୍ୟ କୌଣସି ମନ୍ଦିରରେ ଏପରି ସାହାଣମେଲା ଦର୍ଶନ କରାଯାଏ ନାହିଁ । ସାଧାରଣ ଲୋକମାନଙ୍କୁ ଗର୍ଭଗୃହର ରତ୍ନବେଦୀ ନିକଟରେ ମହାପ୍ରଭୁଙ୍କ ଦର୍ଶନର ସୁଯୋଗ ଦେବା ପାଇଁ ଏହି ସାହାଣମେଲା ଦର୍ଶନ କରାଯାଏ । ଶ୍ରୀଜିଉଙ୍କୁ ଦର୍ଶନ କରିବା ପରେ ଭକ୍ତମାନେ ରତ୍ନବେଦୀର ପଛପଟେ ଥିବା ଚନ୍ଦନ ଅର୍ଗଳି ଦେଇ ପରିକ୍ରମା କରନ୍ତି ଏବଂ ଭିତର କାଠ ଦେଇ ବାହାରକୁ ଆସନ୍ତି । ଭକ୍ତମାନଙ୍କୁ ଶ୍ରୀଜିଉଙ୍କୁ ଛୁଇଁବାରେ ବାରଣ ରହିଛି । ଯଦି ବା କୌଣସି ଭକ୍ତ ଦୁର୍ଘଟଣା ବସତଃ ଶ୍ରୀଜିଉଙ୍କୁ ଛୁଇଁଦିଏ, ତେବେ ଶ୍ରୀଜିଉଙ୍କର ମହାସ୍ନାନ କରାଯାଏ । ଯଦିଓ ସାହାଣମେଲା ସବୁବେଳେ ୧ଘଣ୍ଟାର ଦର୍ଶନ ହେବା ନିୟମ ରହିଛି କିନ୍ତୁ ମାଘ ଓ ପୌଷ ମାସରେ ଅଧିକ ଭକ୍ତଙ୍କ ଆଗମନ ପାଇଁ ଅଧିକ ଦୁଇ କି ତିନି ଘଣ୍ଟା ଦର୍ଶନ କରାଯାଏ ।

## ଆଧାର
ଶ୍ରେଣୀ:ଜଗନ୍ନାଥ ମନ୍ଦିର ପରିସର
ପ୍ରତାପ ସିଂ କୌର

thumb|ପ୍ରତାପ ସିଂ କୌର
**ପ୍ରତାପ ସିଂ କୌର** (1901 - 1965 ମସିହା) [ପଞ୍ଜାବ [(ଭାରତ)|ପଞ୍ଜାବ]]ର ପ୍ରମୁଖ ରାଜନୀତିଜ୍ଞ ଏବଂ ନେତା ଥିଲେ । ପଞ୍ଜାବର ମୁଖ୍ୟମନ୍ତ୍ରୀ ରହିଥିଲେ । ସେହି ସମୟରେ ପଞ୍ଜାବ ଅନ୍ତର୍ଗତ ହରିୟାଣା ଏବଂ ହିମାଞ୍ଚଳ ପ୍ରଦେଶର ମଧ୍ୟ ଥିଲେ ।  

## ପରିଚୟ 
ପ୍ରତାପ ସିଂ କୌରଙ୍କ ଜନ୍ମ 1901 ମସିହାରେ ଗୋଟେ ସୀଖ୍ ପରିବାରରେ ହୋଇଥିଲା । ତାଙ୍କର ଶେଷ ନାମ ତାଙ୍କ ଗ୍ରାମର ନାମ କାୖରୋକୁ ସଂଯୋଗ କରି ହୋଇଥିଲା । ସେ ଅମୃତସର ଜିଲ୍ଲାର କାୖରୋ ଗ୍ରାମରେ ଜନ୍ମ ହୋଇଥିଲେ । ଅମୃତସର ଜିଲ୍ଲା , ବ୍ରିଟିଶ ରାଜ ଅନ୍ତର୍ଗତ ପଞ୍ଜାବରେ ଅବସ୍ଥିତ । 
ଖାଲସା କଲେଜରେ ବି.ଏ ପାସ କରି ଆମେରିକା ଗଲେ ଏବଂ ସେଠାକାର **ମିଶିଗନ ବିଶ୍ୱ ବିଦ୍ୟାଳୟ**ରେ ଏମ.ଏ ପାସ କଲେ ; ଏବଂ ସେଠାରେ ସେ ଭାରତର ରାଜନୀତି ଆଡକୁ ଅଗ୍ରସର କଲେ । ଭାରତୀୟ ସ୍ୱତନ୍ତ୍ରତା ପାଇଁ ଆମେରିକାରେ *ଗଦର ପାର୍ଟି* ନାମରେ ଯେଉଁ ସଂସ୍ଥା ସ୍ଥାପିତ ହୋଇଥିଲା , ସେଥିରେ ସେ ସକ୍ରିୟ ରୂପେ ଯୋଗଦାନ କରିବାକୁ ଲାଗିଲେ ।   ଭାରତ ଫେରିବା ପରେ 1926 ମସିହାରେ ଭାରତୀୟ ରାଷ୍ଟ୍ରୀୟ କଂଗ୍ରେସରେ ଯୋଗଦାନ କଲେ ଏବଂ ସେବେଠାରୁ ସ୍ୱତନ୍ତ୍ରତା ପ୍ରାପ୍ତ ହେବା ପର୍ଯ୍ୟନ୍ତ କଂଗ୍ରେସ ଆନ୍ଦୋଳନରେ ନିରନ୍ତର ଭାଗନେଇଥିଲେ ଏବଂ ଜେଲ ଯାଇଥିଲେ ।

ଭାରତ ସ୍ୱାଧୀନ ହେବାପରେ ବିଧାନ ସଭାର ସଦସ୍ୟ ନିର୍ବାଚିତ ହେଲେ ଏବଂ ଅନ୍ତତୋଗତ୍ୱ ପଞ୍ଜାବର ମୁଖ୍ୟମନ୍ତ୍ରୀ ହୋଇଗଲେ । ଯେଉଁ ଦିନ ସେ ମୁଖ୍ୟମନ୍ତ୍ରୀ ଥିଲେ ସେହି ଦିନ ପଞ୍ଜାବର ରାଜନୀତିକ ସ୍ଥିତି ଅତ୍ୟନ୍ତ ବିସ୍ଫୋଟକ ଥିଲା । ସେହିଦିନ ମାଷ୍ଟର **ତାରା ସିଂ**ଙ୍କ ନେତୃତ୍ୱରେ ସ୍ୱତନ୍ତ୍ର ପଞ୍ଜାବ ଜୋରେ ଚାଲୁଥିଲା । ପ୍ରାନ୍ତରେ ଏକ ପ୍ରକାର ଅରାଜକତା ମାତି ଥିଲା । କାୖରୋମାନେ ନିଜ ସୁଦୃଢ ବ୍ୟକ୍ତିତ୍ୱ ଏବଂ ରାଜନୈତିକ ଦୂରଦର୍ଶିତାରେ ଆନ୍ଦୋଳନର ସାମ୍ନା କରିଥିଲେ ଏବଂ ସେମାନଙ୍କ କୂଟନୀତି ଆନ୍ଦୋଳନର ମୁଖ୍ୟ ସ୍ତମ୍ଭ ମାଷ୍ଟର ତାରା ସିଂରେ କୁଟ ଉତ୍ପନ୍ନ କରିବାରେ ସଫଳ ହେଲେ ତଥା ଆନ୍ଦୋଳନ ଛିନ୍ନ ଭିନ୍ନ ହୋଇଗଲା । ସେ ଜଣେ ସ୍ଥିର ଓ ପ୍ରଭାବ ଶାଳୀ ଶାସକ ରୂପେ ପ୍ରକଟିତ ହୋଇଥିଲେ । ସେ ନିଜ ପ୍ରଦେଶର ଆର୍ଥିକ ଅବସ୍ଥାକୁ ବିକଶିତ କରିବାପାଇଁ ଅଧିକା ପ୍ରୟାସ କରିଥିଲେ । **ଉଦ୍ୟୋଗ ଏବଂ କୃଷି** ପରି ଦୁଇ କ୍ଷେତ୍ରରେ ପଞ୍ଜାବରେ ଅଦ୍ଭୁତ ପୁର୍ବ ଉନ୍ନତି କରିଥିଲେ । 1962 ମସିହାରେ ଯେବେ ଚୀନ, ଭାରତ ଉପରେ ଆକ୍ରମଣ କରିଥିଲେ ତ କୌରୋମାନେ ନିଜ ପ୍ରଦେଶରୁ ଧନ ଏବଂ ଜନ ସହାୟତା ଆଦି ନିଜ ନିଜ ଭିତରେ ହିଁ ଏକ ଇତିହାସ ଅଟେ ।  

ଏହି ପ୍ରକାର ମହତ୍ତ୍ୱ ପରେ ମଧ୍ୟ ତାଙ୍କ ଉପରେ ପକ୍ଷପାତ ଏବଂ ଭ୍ରଷ୍ଟାଚାର ଆରୋପ ଲଗା ଯାଇଥିଲା ଏବଂ ତାଙ୍କୁ 1964 ମସିହାରେ ମୁଖ୍ୟମନ୍ତ୍ରୀ ପଦବୀକୁ ପରିତ୍ୟାଗ କରିବାକୁ ପଡ଼ିଥିଲା । ଏହାର କିଛିଦିନ ପରେ 1965 ମସିହାର ଆରମ୍ଭରେ ଗୋଟେ ଦିନ ଯେବେ ସେ ମୋଟର କାରଦ୍ୱାରା ଦିଲ୍ଲୀରୁ ଫେରୁଥିଲେ, ମାର୍ଗରେ କିଛି ଲୋକ ତାଙ୍କୁ ଗୁଳି ମାରିଥିଲେ ଏବଂ ତତ୍କାଳେ ତାଙ୍କର ମୃତ୍ୟୁ ଘଟିଥିଲା ।

## ବାହାର ଆଧାର 
* Pratap Singh Kairon 
* Biography of the legendary Sikh leader 

## ଆଧାର
ଶ୍ରେଣୀ:ସ୍ୱତନ୍ତ୍ରତା ସଂଗ୍ରାମ ସେନା
ଶ୍ରେଣୀ:ପଞ୍ଜାବର ରାଜନୀତିଜ୍ଞ
ଶ୍ରେଣୀ:ପଞ୍ଜାବର ମୁଖ୍ୟମନ୍ତ୍ରୀ
ଝାଞ୍ଜପିଟା ମଠ

ମୁଖ୍ୟତଃ ରଥଯାତ୍ରା ପୂର୍ବରୁ ଝାଞ୍ଜପିଟା ମଠରେ ଶ୍ରଦ୍ଧାଳୁମାନଙ୍କର ଭିଡ଼ ଲାଗିଥାଏ । ଏହି ମଠକୁ ଆସୁଥିବା ଶ୍ରଦ୍ଧାଳୁମାନେ ମୁଖ୍ୟତଃ ବଙ୍ଗଳା ଭାଷାଭାଷୀ ଲୋକ । ରଥଯାତ୍ରା ପୂର୍ବରୁ ଗୁଣ୍ଡିଚା ମନ୍ଦିରର ସଫେଇ କାର୍ଯ୍ୟ ଏହି ଭକ୍ତମାନଙ୍କ ସ‌ହ ଅନ୍ୟାନ ଭକ୍ତମାନଙ୍କ ସମିଶ୍ରଣରେ ହୋଇଥାଏ । ରଥଯାତ୍ରାର କିଛିଦିନ ପୂର୍ବରୁ ଏହି କାର୍ଯ୍ୟ ହୋଇଥାଏ ବୋଲି ଶ୍ରୀ ଚୈତନ୍ୟ ଚରିତ୍ରରେ ରଚିତ ହୋଇଛି । କୀର୍ତ୍ତନ କରିବା ପାଇଁ ଆସୁଥିବା ଭକ୍ତମାନେ ସେମାନଙ୍କର ଉପକରଣ ସ‌ହ ସେହି ମଠରେ ଅବସ୍ଥନ କରନ୍ତି ଏବଂ ରଥଯାତ୍ରା ସମୟରେ ମହାପ୍ରଭୁ ଜଗନ୍ନାଥଙ୍କ ଆଗରେ ସଂକୀର୍ତ୍ତନ କରନ୍ତି ।  ମଠର ସ୍ୱେଚ୍ଛସେବୀଙ୍କଦ୍ୱାରା ମହାପ୍ରଭୁଙ୍କର ପାଦପ୍ମର ସେବା କରାଯାଏ । ଏହି ସବୁକିଛି ଛଡ଼ା, ମଠଗୁଡ଼ିକ ମଧ୍ୟ ମହାପ୍ରଭୁଙ୍କ ପାଇଁ ନିତ୍ୟ ଖଟଣି ଭୋଗ ଯୋଗାଇଦେବାର ପରମ୍ପରା ରହିଛି ।

## ଆଧାର
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ହିନ୍ଦୁ ଧର୍ମ
ଜୁତି

ଉତ୍ତର ଭାରତରେ ଲୋକମାନଙ୍କ ଦ୍ୱାରା(ବିଶେଷ କରି ପଞ୍ଜାବ , ହରିୟାଣା ,ଗୁଜରାଟ ଆଦି ଅଞ୍ଚଳରେ ) ପାଦରେ ପିନ୍ଧା ଯାଉଥିବା ଜୋତାକୁ ଆଞ୍ଚଳିକ ଭାଷାରେ ଲୋକମାନେ **ଜୁତି** ବୋଲି କହିଥାନ୍ତି । ସାଧାରଣତଃ ଏଗୁଡ଼ିକୁ ପାରମ୍ପରିକ ଢଙ୍ଗରେ ଚମଡା କିମ୍ବା ରବର ଉପରେ ସୁନେଲି ,ରୁପେଲି ରଙ୍ଗର ପତଳା ତାର ଓ ସୂତାରେ ବାନ୍ଧେଣୀ କାମ କରି ବଡ଼ ସୁନ୍ଦର ଭାବରେ ତିଆରି କରାଯାଇଥାଏ । ଭାରତରେ ଏହି **ଜୁତି**ର ବ୍ୟବହାରକୁ କହିଲେ ମୁଖ୍ୟତଃ ପଞ୍ଜାବରେ ଲୋକମାନେ ବ୍ୟବହାର କରୁଥିବା ଜୁତିକୁ ବୁଝାଏ । କିନ୍ତୁ ପଞ୍ଜାବ ଛଡା ଅମୃତସର ଓ ପଟିଆଲା ଅଞ୍ଚଳରେ ମଧ୍ୟ ବିଭିନ୍ନ ପ୍ରକାରର ତଥା ବିଭିନ୍ନ ଢଙ୍ଗର ଓ ଉନ୍ନତ ମନର ଜୁତି ପ୍ରସ୍ତୁତ କରାଯାଇଥାଏ । ସେଠାରେ ଲୋକମାନେ ଜୁତିର ପ୍ରସ୍ତୁତିରେ ବିଭିନ୍ନ ଛୋଟ ମୋଟ ଯନ୍ତ୍ରପାତିର ବ୍ୟବହାର କରିଥାନ୍ତି , କିନ୍ତୁ ଅଧିକାଂଶ କମ ହାତରେ କରାଯାଇଥାଏ । ସେସବୁ ସ୍ଥାନରେ ଅଧିକାଂଶ  ଲୋକ ଏହି ଜୁତିର ତିଆରିକୁ ନିଜର କୌଳିକ ବୃତ୍ତି ଭାବରେ ମଧ୍ୟ ଆଦରି ନେଇଛନ୍ତି , ତେଣୁକରି ଏଠାରେ ଏହି ହସ୍ତଶିଳ୍ପର ଉତ୍ପାଦ ଭାବରେ ବହୁଳ ମାତ୍ରାରେ ଓ ଉତ୍ତମ ମାନର ଜୁତି ତିଆରି କରାଯାଇଥାଏ । ଏଗୁଡିକ କାରିଗରମାନଙ୍କଦ୍ୱାରା ଆଞ୍ଚଳିକ ବଜାରରେ ସୁଲଭ ମୂଲ୍ୟରେ ବିକ୍ରି କରାଯାଇଥାଏ ଓ ଦେଶ ବିଦେଶକୁ ମଧ୍ୟ ରପ୍ତାନି କରାଯାଇଥାଏ । ବିଭିନ୍ନ ଅଞ୍ଚଳର ଭିନ୍ନତା ଅନୁସାରେ ସେଠାରେ ବ୍ୟବହୃତ ଜୁତିର ଆକାର ପ୍ରକାରରେ ମଧ୍ୟ ଭିନ୍ନତା ଦେଖା ଦେଇଥାଏ । ଏପରିକି କାରିଗରମାନଙ୍କର ନିଜସ୍ୱ ଢାଞ୍ଚାରେ ତିଆରି ହୋଇଥିବା ଜୁତିଗୁଡିକ ମଧ୍ୟ ବିଭିନ୍ନ ଜାଗାରେ ପ୍ରସିଦ୍ଧି ଲାଭ କରିଛନ୍ତି । ଗଠନ ଓ ବ୍ୟବହାର ଅନୁଯାୟୀ ଉଭୟ ପୁରୁଷ ଓ ମହିଳା ମାନଙ୍କ ପାଇଁ ଅଲଗା ଅଲଗା ପ୍ରକାରର ଜୁତି ତିଆରି କରାଯାଇଥାଏ । ଉଭୟ ପ୍ରକାରର ଜୁତିର ତଳ ଭାଗ ସମତଳ ହୋଇଥାଏ । କିନ୍ତୁ ମହିଳା ମାନଙ୍କ ପାଇଁ ବ୍ୟବହୃତ ଜୁତିର ଅଗ୍ରଭାଗ ଅପେକ୍ଷା ପୁରୁଷ ମାନଙ୍କ ଜୁତିର ଅଗ୍ରଭାଗ ଟିକେ ଅଧିକା ଉପରକୁ ଉଠିକରି କିମ୍ବା ବଙ୍କା ହୋଇ ରହିଥାଏ ।  

## ଆଧାର
ଶ୍ରେଣୀ:ପଞ୍ଜାବ
ପୋକେମୋନ ଗୋ ପ୍ଲସ

**ପୋକେମନ ଗୋ ପ୍ଳସ୍** ଏକ ବ୍ଲୁଟୁଥ୍ ଯନ୍ତ୍ର ଯାହାକି ପୋକେମନ୍ ଗୋର ଖେଳାଳିଙ୍କଦ୍ୱାରା ବ୍ୟବହାର ହୋଇଥାଏ । ଏହା ଦେଖିବାକୁ ଏକ ସ୍ମାର୍ଟ ୱାଚ୍ ପରି, ଯାହାକୁ ଖେଳାଳୀ ଜଣକ ନିଜ ହାତରେ ମଧ୍ୟ ପିନ୍ଧିପାରିବେ । ଏହି ଯନ୍ତ୍ରଟିର ନିର୍ମାଣ ଜାପାନର ନିଂଣ୍ଟେଣ୍ଡୋ ନାମକ ଏକ ନିଜସ୍ୱ କମ୍ପାନୀ କରିଅଛି । ୨୦୧୬ ମସିହା ସେପ୍ଟେମ୍ବର ମାସ ସୁଧା ଏହା ବଜାରରେ ଉପଲବ୍ଧ ହେବାର ସୁଚନା ମିଳି ଅଛି ।

## କାର୍ଯ୍ୟକାରିତା
ଏହି ଯନ୍ତ୍ରଟି ପୋକେମନ୍ ଗୋର ଖେଳାଳିଙ୍କ ଦୁରଭାଷ ଯନ୍ତ୍ର ସହିତ ବ୍ଲୁଟୁଥ୍ ଯୋଗେ ସଂଯୁକ୍ତ ହୋଇ ରହିଥାଏ । 
ଖେଳାଳୀ ଯେଉଁ ସମୟରେ କୌଣସି ପୋକେମନ୍ର ନିକଟବର୍ତ୍ତୀ ହୋଇଥାଏ ଏହା କମ୍ପମାନ ହୋଇ, ଖେଳାଳୀକୁ ଏହ ବିଷୟରେ ଜଣାଇ ଦେଇଥାଏ ।

କେବଳ ପୋକେମନ୍ ନୁହଁ, ନିକଟସ୍ଥ ପୋକେସ୍ଟପ୍ ଏବଂ ଜିମ୍ ବିଷୟରେ ଖେଳାଳିଙ୍କୁ ଅବଗତ କରାଇବା ବ୍ୟବସ୍ଥା ମଧ୍ୟ ଏଥିରେ ରହି ଅଛି ।

## ଆଧାର
ଶ୍ରେଣୀ:ଖେଳ ଉପକରଣ
ଖଟା

## ସପୁରୀ ଖଟା
ସପୁରୀ ଖଟା ମହାପ୍ରଭୁଙ୍କ ୫୬ ଭୋଗରୁ ଏକ ଭୋଗ ଅଟେ ।

### ଉପକରଣ
*ସପୁରୀ ୧ ଟା (ବଡ଼)
*ତେନ୍ତୁଳିର ରସ ୩ ଚାମଚ
*କୋରା ନଡ଼ିଆ ଦେଢ଼ କପ
*ଗୁଆଘିଅ ୩ ଚାମଚ
*ଆବଶ୍ୟକ ଅନୁସାରେ ଗୁଡ଼, ଚିନିi
*ଲୁଣ, ହଳଦୀ ଗୁଣ୍ଡ, ଜିରା, ସୋରିଷ ଓ ପାଣି
### ପ୍ରସ୍ତୁତି
ଆଗେ ସପୁରୀକୁ ଧୋଇ ପରିଷ୍କାର କରି ଉପର ଅଂଶ କାଟି ଦିଅନ୍ତୁ।ସପୁରୀର ଚୋପା ଛଡ଼େଇ ଏହାକୁ ସରୁ ସରୁ କରି କାଟି ଦିଅନ୍ତୁ ଓ କୌଣସି ଏକ ପାତ୍ରରେ ଏହାକୁ ରଖନ୍ତୁ।ଏହି କଟା ସପୁରୀକୁ ଦରକାର ଅନୁଯାୟୀ ଗୁଡ଼ ବା ଚିନି, ଲୁଣ ଓ ହଳଦୀ ଗୁଣ୍ଡ ମିଶାନ୍ତୁ।ଗରମ ଗିଆ ପାତ୍ରରେ ସୋରିଷ ଓ ଜିରା ଫୁଟାନ୍ତୁ ଏବଂ ଏଥିରେ ଲୁଣ ଓ ହଳଦୀ ଗୁଣ୍ଡ ମିଶା କଟା ସପୁରୀକୁ ପକାଇ ଭଲକରି କଷନ୍ତୁ।କଷା ସରିବା ପରେ କୋରା ନଡ଼ିଆ ଓ ତେନ୍ତୁଳି ରସ ପକାଇ ଏହାକୁ କିଛି ସମୟ ଫୁଟାଇ ଦିଅନ୍ତୁ।ସପୁରୀ ସିଝି ଗଲେ, ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ।ବର୍ତ୍ତମାନ ସପୁରୀ ଖଟା ପ୍ରସ୍ତୁତ ହୋଇଗଲା।

## ସେଓ ଖଟା
ସେଓ ଖଟା ମଧ୍ୟ ଶ୍ରୀଜଗନ୍ନାଥଙ୍କ ୫୬ ଭୋଗରୁ ଏକ ଭୋଗ ଅଟେ।

### ଉପକରଣ
*ସେଓ ୫୦୦ ଗ୍ରାମ
*କୋରା ନଡ଼ିଆ ୨ କପ
*ଜିରା ୧ ଚାମଚ
*ଗୁଆଘିଆ ୩ ଚାମଚ
*ଭଜା ସୋରିଷ ଗୁଣ୍ଡ ୨ ଚାମଚ
*ତେନ୍ତୁଳି ରସ ୪ ଚାମଚ
*ଦରକାର ଅନୁସାରେ ଗୁଡ଼ ବା ଚିନି
*ହଳଦୀ ଗୁଣ୍ଡ
*ଲୁଣ
*ମଧୁରି
*ପାଣି
### ପ୍ରସ୍ତୁତି
ସେଓକୁ ପାଣିରେ ପରିଷ୍କାର କରି ଧୋଇ ଛୋଟ ଛୋଟ କରି କାଟନ୍ତୁ।ନଖ ଉଷୁମ ପାଣିରେ କଟା ସେଓ, ଗୁଡ଼ ବା ଚିନି, ହଳଦୀ ଗୁଣ୍ଡ ଓ ଦରକାର ଅନୁସାରେ ଲୁଣ ପକାଇ ଫୁଟାନ୍ତୁ।ଏହା ଭଲରେ ସିଝି ଗଲେ ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ।
ଗରମ ଘିଅ ପାତ୍ରରେ ଜିରା ଫୁଟାନ୍ତୁ ଓ ସେଥିରେ କୋରା ନଡ଼ିଆ ଓ ତେନ୍ତୁଳି ରସ ଦେଇ ଭାଜନ୍ତୁ।ଏହା ଭଲରେ ଭଜା ସରିବା ପରେ ଏଥିରେ ପ୍ରସ୍ତୁତ ସେଓକୁ ପକାନ୍ତୁ।ଏହାକୁ ଭଲକରି ଗୋଳାନ୍ତୁ ଓ ତା' ଉପରେ ମଧୁରି ଏବଂ ଗୁଣ୍ଡ ସୋରିଷ ପକାଇ ତାକୁ ଗୋଳାନ୍ତୁ।ଏମିତି ଗୋଳାଇ ଚାଲନ୍ତୁ ଯେପର୍ଯ୍ୟନ୍ତ ସେଓ ଖଟା ପ୍ରସ୍ତୁତ ହୋଇନାହିଁ।ସେଓ ଖଟା ପ୍ରସ୍ତୁତ ହୋଇଗଲେ ଏହାକୁ ଚୁଲ୍ଳିରୁ ତଳକୁ ଓହ୍ଲାଇ ଦିଅନ୍ତୁ।ଏଥର ସେଓ ଖଟା ପ୍ରସ୍ତୁତ ହୋଇଗଲା।

ଶ୍ରେଣୀ:ଖାଦ୍ୟ
ଧନେଶ୍ୱର ସାହୁ

ପ୍ରଫେସର**ଧନେଶ୍ୱର ସାହୁ** (ଜନ୍ମ ୩୦ ସେପ୍ଟେମ୍ବର ୧୯୪୯) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ହେତୁବାଦୀ ଚିନ୍ତକ, ଶିକ୍ଷାବିତ ଓ ଲେଖକ ୤ ସେ ଢେଙ୍କାନାଳ ଜିଲ୍ଲାର ଭୁବନଗ୍ରାମରେ ଜନ୍ମଗ୍ରହଣ କରିଥିଲେ୤ ଭୁବନ ଉଚ୍ଚବିଦ୍ୟାଳୟରୁ ଶିକ୍ଷା ସମାପ୍ତ କରିବା ପରେ ରେଭେନ୍ସା ମହାବିଦ୍ୟାଳୟରୁ ୧୯୭୧ ମସିହାରେ ଦର୍ଶନ ସମ୍ମାନରେ ସ୍ନାତକ ଓ ଉତ୍କଳ ବିଶ୍ୱବିଦ୍ୟାଳୟରୁ ୧୯୭୩ ମସିହାରେ ଦର୍ଶନରେ ସ୍ନାତକୋତ୍ତର ଉତ୍ତୀର୍ଣ୍ଣ ହୋଇଥିଲେ୤ ସମସ୍ତ ପରୀକ୍ଷାରେ ପ୍ରଥମ ଶ୍ରେଣୀରେ ପ୍ରଥମ ଓ ସ୍ନାତକୋତ୍ତର ଶ୍ରେଣୀରେ ପ୍ରଥମ ଶ୍ରେଣୀରେ ପ୍ରଥମ ହୋଇ ବିଶ୍ୱବିଦ୍ୟାଳୟ ସ୍ୱର୍ଣ୍ଣପଦକ ଲାଭ କରିଥିଲେ ୤ ୧୯୭୪ରେ ସରକାରୀ ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କରି ୨୦୦୭ରେ ବିଜେବି ସ୍ୱୟଂଶାସିତ ମହାବିଦ୍ୟାଳୟରୁ ବିଭାଗୀୟ ମୁଖ୍ୟ ଭାବେ ଅବସର ଗ୍ରହଣ କରିଛନ୍ତି ୤ 

## ରଚନାବଳୀ
* ଗୋରାଙ୍କ ଦୃଷ୍ଟିରେ ଗାନ୍ଧୀ ଓ ନିରୀଶ୍ୱରବାଦ, (ଅନୁବାଦ), ୧୯୯୬
* ଆବ୍ରାହମ କୋଭୁର, ୧୯୯୮ 
* Strawsan’s Concept of Descriptive Metaphysics, 1998
* ଭାରତରେ ଜାତିପ୍ରଥା ଓ ତାହାର ବିଲୋପ (ଅନୁବାଦ), ୧୯୯୮ 
* ଧର୍ମର ଉର୍ଦ୍ଧ୍ୱରେ, ୨୦୦୦ 
* ଧର୍ମ, ଦର୍ଶନ ଓ ସମାଜ, ୨୦୦୨ 
* ଭାରତୀୟ ଦର୍ଶନରେ ନିରୀଶ୍ୱରବାଦ, ୨୦୦୯ 
* ସଂସ୍କୃତି ଓ ସର୍ବୋଦୟ, ୨୦୦୯ 
* ଗାନ୍ଧୀ, ବିଜ୍ଞାନ ଓ ମାନବବାଦ, ୨୦୧୩ 
* ପେରିୟାରଙ୍କ ରଚନା (ଅନୁବାଦ), ୨୦୧୩ 
* ଜୀବନ ଜିଜ୍ଞାସା, ୨୦୧୫ 
* Philosophy, Society and Culture, 2015	
* ଜୀବନ ଅନ୍ୱେଷା, ୨୦୧୬ 
* ବିନୋଦ କାନୁନଗୋ, ୨୦୧୬ 
* ଜୀବନର ମୂଲ୍ୟ ଓ ହେତୁବାଦ, ୨୦୧୬ 
## ପୁରସ୍କାର ଓ ସମ୍ମାନ
ସଂସ୍କୃତି ଓ ସର୍ବୋଦୟ ପୁସ୍ତକ ନିମନ୍ତେ ସେ ୨୦୧୦ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ହୋଇଥିଲେ୤  ୨୦୧୪ରେ ପ୍ରଥମ ଓଡ଼ିଆ ଭାବେ ପେରିୟାର ଇଣ୍ଟରନ୍ୟାସନାଲଦ୍ୱାରା ‘ଡ. କେ ବୀରମଣି ଆୱାର୍ଡ ଫର ସୋସିଆଲ ଜଷ୍ଟିସ’ ସମ୍ମାନ ପାଇଥିଲେ୤

## ଆଧାର
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ପିଜା

**ପିଜା** ଏକ ଚେପ୍‌ଟା ପାଉଁରୁଟି ଯାହା ଉପରେ ଟମାଟୋ ସସ୍ ଓ ଛେନା ରଖି ଓଭେନରେ ସେକାଯାଏ । ସାଧାରଣତଃ ଏହା ଉପରେ ମାଂସ, ପରିବା ଓ ମସଲା ଦିଆଯାଏ । ଦଶମ ଶତାବ୍ଦୀରେ ଲିଖିତ ଏକ ହସ୍ତଲିପି ମଧ୍ୟ ଇଟାଲିର (Italy) ଗାଏଟାରେ ମିଳିଛି ଯେଉଁଥିରେ ପ୍ରଥମେ ପିଜା ଶବ୍ଦ ଲିପିବଦ୍ଧ ହୋଇଛି ।

ସନ ୨୦୦୯ରେ ଇଟାଲିର ଅନୁରୋଧରେ ୟୁରୋପିଆନ ୟୁନିଅନ ନିଓପୋଲିଟାନ (Neapolitan Pizza) ପିଜାକୁ ପାରମ୍ପରିକ ବିଶେଷତା ଗ୍ୟାରେଣ୍ଟି ସୁରକ୍ଷା ଦିଆଗଲା । ସନ ୧୯୮୪ରେ ପ୍ରତିଷ୍ଠିତ ନିଓପୋଲିଟାନ ପିଜା ଆସୋସିଏସନ ଏକ ଅଣଲାଭକାରୀ ସଂସ୍ଥା ଯାହାର ମୂଖ୍ୟ କାର୍ଯ୍ୟାଳୟ ନେପ୍ଲ୍‌ସ୍‌ରେ ଅବସ୍ଥିତ । ଏହା ପ୍ରକୃତ ନିଓପୋଲିଟାନ ପିଜାକୁ ସୁରକ୍ଷା ଦିଏ ।

ପିଜାକୁ ତାଜା ବା ହିମାଚ୍ଛାଦିତ (frozen), ସମ୍ପୁର୍ଣ୍ଣ ବା ଆଂଶିକ ଭାବରେ ବିକ୍ରୟ ହୁଏ ଓ ଏହା ଏକ ସାଧାରଣ ଫାସ୍ଟ ଫୁଡ୍ (fast food) ଭାବରେ ୟୁରୋପ ଓ ଉତ୍ତର ଆମେରିକାରେ ପରିଚିତ । ଏହାକୁ ରାନ୍ଧିବା ନିମନ୍ତେ ବିଭିନ୍ନ ପ୍ରକାରର ଓଭେନ ଥାଏ । ପିଜା ଭଳି ସମାନ ଧରଣର ସାମଗ୍ରୀ ନେଇ ଅନ୍ୟ ରକମର ଖାଦ୍ୟ ତିଆରି ହେଉଛି ଯାହାକୁ କାଲଜୋମ (calzone) ଓ ସ୍ଟ୍ରୋମ୍ବୋଲି (stromboli) କୁହାଯାଏ । 
## ଗ୍ୟଲେରୀ
**ପଦ୍ଧତି ଫଟୋ ସ‌ହିତ** -

Image:Pizza_3_bg.jpg|Step 1: Prepare a bowl of warm water, eggs, sugar and yeast. Let sit for 10 minutes.
Image:Pizza_2_bg.jpg|Step 2: Mix with flour, salt, and water.
Image:Pizza_1_bg.jpg|Step 3: Use your hands to knead the dough
Image:Pizza_5_bg.jpg|Step 4: Knead until smooth and make round balls about 5" in diameter.
Image:Pizza_4_bg.jpg|Step 5: Coat with olive oil and place in large bowl. Cover with kitchen wrap and let sit for an hour.
Image:Pizza_8_bg.jpg|Step 6: Make your dough into the shape of a pie.
Image:Pizza (23).jpg|Step 7: Put your choice of topping onto it.
Image:Pizza (22).jpg|Step 8: Use an oven to cook it at 450°F.

**ବିଭିନ୍ନ ପ୍ରକାରର ପିଜା**-

Image:Pepperoni pizza.jpg|Pepperoni pizza
Image:Spinach pizza.jpg|Spinach pizza, Turin, Italy
Image:Pizza close up.jpg|A "Crow's Nest" pizza.
Image:((peperoni pizza)) Al Forno, Quito.JPG|Peperoni pizza, Quito
File:" (a picture by david adam kess, amazing pizza, pic. aaa1a05 uthor David Adam Kess, Photography by David Adam Kess.jpg|basil and mozzarella 
File:" (a picture by david adam kess, amazing pizza, pic. aabb12 uthor David Adam Kess, Photography by David Adam Kess.jpg|Pesto
File:" (a picture by david adam kess, amazing pizza, pic. aa5 Photography by David Adam Kess.jpg|BBQ
File:" (a picture by david adam kess, amazing pizza, pic. bb2 Photography by David Adam Kess.jpg|Hawaiian pizza

## ଆଧାର 
ଶ୍ରେଣୀ:ଇଟାଲୀୟ ଖାଦ୍ୟ
ଗୁଣ୍ଡୁଚି ମୂଷା

ଗୁଣ୍ଡୁଚି ମୂଷା ଏକ ଶରୀସୃପ । ଏହାର ଚାରୋଟି ଗୋଡ଼ ଅଛି । ଏହାର ପିଠି ଉପରେ ରାମଚନ୍ଦ୍ରଙ୍କର ଆଙ୍ଗୁଳିର ତିନୋଟି ଗାର ରହିଛି ବୋଲି ବିଶ୍ୱାସ କରାଯାଏ । ଗୁଣ୍ଡୁଚି ମୂଷା ମୁଖ୍ୟତଃ ଭାରତ ଏବଂ ଶ୍ରୀଲଙ୍କାରେ ଦେଖାଯାଏ ।

## ଆଧାର
କର୍ପୁର

**କର୍ପୁର** ଏକ ଉଦ୍‌ବାଇ, ଦହନଶୀଳ ବାନସ୍ପତିକ ଦ୍ରବ୍ୟ ଅଟେ ଏହା ଧଳା ରଙ୍ଗର ମହମ ପରିକା ପଦାର୍ଥ ଅଟେ । ଏହାର ଏକ କଡ଼ା ଗନ୍ଧ ଅଛି । ଚୀନରେ ଛଦ୍ମ ଇଉକାଲିପଟାସ ତେଲ ତିଆରିରେ କର୍ପୁର ଲରିଏଲ ବ୍ୟବହୃତ ହୁଏ । ଏହାର ରାସାୟନିକ ଗୁଣ ଗଛ ବଢୁଥିବା ସ୍ଥାନ ଅନୁସାରେ ଭିନ୍ନ ଭିନ୍ନ ହୋଇଥାଏ । 

କର୍ପୁର ଏକ ଉତ୍ତମ ବାତ ନାଶକ ।ଚର୍ମ ଏବଂ ଫୁସଫୁସଦ୍ୱାରା ଉତ୍ସର୍ଜିତ ହେବା କାରଣରୁ ଏହା ସ୍ୱେଦଜନକ ଏବଂ କଫଘ୍ନ ହୋଇଥାଏ । ନ୍ୟୁନ ଅଧିକ ମାତ୍ରାରେ ଏହାର କ୍ରିୟା ଭିନ୍ନ ଭିନ୍ନ ହୋଇଥାଏ ।ସାଧାରଣ ଔଷଧ ମାତ୍ରାରେ ପ୍ରଥମ ପର୍ଯ୍ୟାୟରେ ସର୍ବାଧିକ ଉତ୍ତେଜନା, ବିଶେଷକରି ହୃଦୟ, ଶ୍ୱସନ ତଥା ମସ୍ତିଷ୍କରେ ହୋଇଥାଏ । ପରେ ପରେ ଅସ୍ୱାଦୁ, ବେଦନାସ୍ଥାପନା ଏବଂ ସଂକୋଚ-ବିକାଶ-ପ୍ରତିବନ୍ଧକ ଗୁଣ ଦେଖିବାକୁ ମିଳେ ।ଏହାର ଅଧିକ ମାତ୍ରା ଦାହଜନକ ଏବଂ ମାଦକ ବିଷ ହୋଇଥାଏ ।

## ପ୍ରକାର 
କର୍ପୁର ତିନି ପ୍ରକାର ବନସ୍ପତିରେ ମିଳେ : 

(୧) ଚୀନୀୟ ଅଥବା ଜାପାନୀ କର୍ପୁର

(୨) ଭୀମସେଣ ଅଥବା ବରାସ କର୍ପୁର

(୩) ହିନ୍ଦୁସ୍ଥାନୀ ଅଥବା ପତ୍ରକର୍ପୁର

ଏହା ବ୍ୟତିତ ଆଜିକାଲି synthesized କର୍ପୁର ତିଆରି କରାଯାଉଛି ।

### ଜାପାନୀ କର୍ପୁର 
ଏହା ଏକ ଗଛରୁ ପ୍ରାପ୍ତ କରାଯାଏ ଏହାକୁ Cinnamomum camphora କୁହନ୍ତି। ଏହା Lauraceae ଫୁଲ ପ୍ରଜାତିର ଅଟେ। ଏହି ଗଛ ଚୀନ, ଜାପାନ ଆଦି ଅଂଚଳରେ ଦେଖିବାକୁ ମିଳେ କର୍ପୁର ଉତ୍ପାଦନ ଏବଂ ଶୋଭା ବର୍ଦ୍ଧନ ପାଇଁ ଆଜିକାଲି ଅନେକ ବଗିଚାରେ ଏହି ଗଛକୁ ଲଗାଯାଏ । ଭାରତରେ ଏହା ଡେରାଡୁନ, ସହାରଣପୁର ନୀଳଗିରି ତଥା ମହୀଶୂର ଆଦି ସ୍ଥାନରେ ଜନମେ । ଭାରତର କର୍ପୁର ଗଛ ଛୋଟ, ପତ୍ରଗୁଡ଼ିକ ଦେଢ଼ରୁ ୪ ଇଂଚ ଲମ୍ବା । ଆଧାର ଉପର ତିନି ମୁଖ୍ୟ ଶିରାରେ ଯୁକ୍ତ,ଆଧାର ପୃଷ୍ଠ କିଂଚିତ ଶ୍ୱେତାଭ, ଲମ୍ବା ଅଗ୍ର, ମେନ୍ଥିଲେ କର୍ପୁର ଗନ୍ଧ ହୁଏ । ପୁଷ୍ପ ମଧ୍ୟ ଧଳା ଓ ସୁଗନ୍ଧଯୁକ୍ତ ଅଟେ। 

ଜାପାନୀ କର୍ପୁର- ଜାପାନୀ ଆଦି ଅଂଚଳରେ ପ୍ରାୟ ୫୦ ବର୍ଷ ପୁରୁଣା ଗଛରୁ କାଠ distillation କରି କର୍ପୁର ଉତ୍ପାଦନ କରାଯାଏ । କିନ୍ତୁ ଭାରତରେ ଏହା ପତ୍ରରୁ ଉତ୍ପାଦନ କରାଯାଏ । କର୍ପୁର ଗଛରୁ ଅନେକ ଥର ପତ୍ର ତୋଳାଯାଏ ତେଣୁ ଗଛଗୁଡ଼ିକ ଲଟିବୁଦା ଆକାରରେ ରହିଥାଏ । ଏହି ଜାତିର ଅନେକ ପ୍ରକାର ଗଛ ଅଛି ଯାହା ଦେଖିବାକୁ ସମାନ କିନ୍ତୁ ଏହାର ପତ୍ରରୁ ଇଉକାଲିପଟାସ ଭଳି ଗନ୍ଧ ମିଳେ । ଗଛର ସର୍ବାଂଗରେ ତେଲଯୁକ୍ତ କୋଷିକା ଥାଏ । ଏଥିରୁ ହଳଦିଆ ରଂଗର ତେଲ ଉତ୍ପନ୍ନ ହୁଏ । ଏଥିରୁ ଧିରେ ଧିରେ ପୃଥକ ହୋଇ କର୍ପୁର ଜମା ହୁଏ । ଜାପାନରେ ଏହି ଗଛ କୁସୁନୋକି ନାମରେ ଜଣା । 
### ଭୀମସେନୀ କର୍ପୁର 
ଡ୍ରାୟୋବେଲାନପସ ଆରୋମାଟିକା (Dryobalanops aromatica) ଗଛରୁ ଏହି କର୍ପୁର ଉତ୍ପନ୍ନ ହୁଏ । ଏହା ଡିପ୍ତେରୋକାର୍ପେସି (Deipterocarpaceae) ଫୁଲ ଶ୍ରେଣୀର । ସୁମାତ୍ରା तथा ବୋର୍ଣ୍ଣିଓ ଆଦି ସ୍ଥାନରେ ସ୍ୱତଃଜାତ ହୋଇଥାଏ । ଏହି ବୃକ୍ଷ କାଠରେ କ୍ଷତ ହୋଇଥିବା ସ୍ଥାନରୁ କର୍ପୁର ମିଳେ । ଏହା ଶ୍ୱେତ ଏବଂ ଅର୍ଦ୍ଧ ସ୍ୱଚ୍ଛ ଖଣ୍ଡରେ ବିଦ୍ୟମାନ ଅଟେ ଏହାକୁ ଅପକ୍ୱ କର୍ପୁର କୁହାଯାଏ ଏବଂ ଜାପାନୀ କର୍ପୁରକୁ ପକ୍ୱ କର୍ପୁର କୁହାଯାଏ । ସାଧାରଣ ଚିକିତ୍ସା ଏବଂ ଗନ୍ଧ ଆଦିରେ ଏହାର ବ୍ୟବହାର ହୁଏ । ଏହାର ମୁଖ୍ୟ ବିଶେଷତା ହେଉଛି ଏହା ପାଣିରେ ପକାଇଲେ ଏହା ତଳେ ବସିଯାଏ ଆୟୁର୍ବେଦ ଚିକିତ୍ସାରେ ଏହା ଅଧିକ ଗୁଣବାନ ଭାବେ ସ୍ୱୀକୃତ । ଆଜିକାଲି ଭୀମସେନ କର୍ପୁର ନାମେ ବଜାରରେ କୁତ୍ରିମ କର୍ପୁର ମିଲୁଚି ଯାହା ଜାପାନୀ କର୍ପୁରଠୁ ଶ୍ରେୟସ୍କର ।

### ପତ୍ର କର୍ପୁର 
ଭାରତରେ କମ୍ପୋଜିଟ (Compositae) ଫୁଲର  Blumea speciesରୁ ଏହାକୁ ପ୍ରାପ୍ତ କରାଯାଏ ଯାହା ପତ୍ର ପ୍ରଧାନ ଶାଗ ଜାତିର ବନସ୍ପତିମାନ ହୋଇଥାଏ ।

Image:Koeh-181.jpg| ଗଛର ଭାଗ
Image:Cinnamomum camphora - Botanic Gardens.jpg|ଆଡେଲେଡ, ଦକ୍ଷିଣ ଅଷ୍ଟ୍ରେଲିଆ ଉଦ୍ୟନରେ ଥିବା ଗଛ
Image:Cinnamomum camphora Turramurra railway.jpg|କର୍ପୁର ଫଳ, ଅଷ୍ଟ୍ରେଲିଆ

## ଆହୁରି ଦେଖନ୍ତୁ
ଚନ୍ଦନ

## ବାହାର ଲିଂକ 
* Camphor laurel fact sheet —Produced by the Queensland Department of Primary Industries and Fisheries
* Campaign to stop the spread of camphor laurels in Australia 
## ଆଧାର
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଉଦ୍ଭିଦ ବିଜ୍ଞାନ
ଶ୍ରେଣୀ:ଜଗନ୍ନାଥଙ୍କ ସେବାରେ ବ୍ୟବହୃତ
ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ
ଶ୍ରେଣୀ:କାର୍ବନ ଯୌଗିକ
ଛତି

ଛତା ବଡ଼ ଅର୍ଥରେ ଛତି । ଏହା ଦେବତା, ସମ୍ରାଟ ବା ପ୍ରଭୁଙ୍କ ଅଧିକାରଜ୍ଞାପକ । ଏହା ଉପରପୃଷ୍ଠ କନା ଚାନ୍ଦୁଆରେ ସୁସଜ୍ଜିତ ହୋଇଥାଏ ।

## ଶ୍ରୀମନ୍ଦିରରେ ଛତି
ପ୍ରତି ବାହାର ଓ ଭିତର ବିଜେ, ବେଢ଼ା, ସର୍ବାଙ୍ଗ, ଚନ୍ଦନ ବିଜେ, ସ୍ନାନପୂର୍ଣ୍ଣିିମା ନିମନ୍ତେ ଜଳ ଘେନାଣ ଘରକୁ ଜଳ ବିଜେ ସମୟରେ ଓ ଅନ୍ୟ ଯେଉଁ ସମୟରେ କାହାଳୀ ବାଜେ ସେ ସମୟରେ ଛତି ବ୍ୟବହାର ହୁଏ ।
### ଛତାର ସେବକ
ଛତାର ସେବକ ପ୍ରତିଦିନ ବଡ଼ସିଂହାର ପହୁଡ଼ ଅାଳତି ବେଳେ ଶୟନଠାକୁରଙ୍କ ପାଖରେ ଛତି ଧରି କଳାହାଟ ଦ୍ୱାରରେ ଠିଅା ହୁଅନ୍ତି । ପହୁଡ଼ ଅାଳତି ପରେ ଶୟନଠାକୁରଙ୍କ ସହ ଡମ୍ବରୁଠାକୁ ଅାସନ୍ତି । ଅାଳତି ସରିଲେ ଭିତରକୁ ବିଜେକରି ଛତି ଭଣ୍ଡାର ଦ୍ୱାରରେ ରଖନ୍ତି । ଏମାନେ ଛତି, ଓଲାର, ତରାସ ଓ କଳାକନାଟି ଏପରି ଚାରିପ୍ରକାର ଛତ୍ର ସେବା କରନ୍ତି ।
### ଅମୋଣିହା ଛତାର
ଯେତେ ଘଣ୍ଟ, ଛତା, କାହାଳୀ ଭୋଗ ହୁଏ, ଏ ସେବକ ଛତା ଧରି ଭୋଗବାଟଠାରୁ ଜୟ ବିଜୟ ଦ୍ୱାର ଯାଏଁ ଭୋଗ ଅାଗରେ ଚାଲନ୍ତି । ସ୍ନାନ ପୂଣ୍ଣର୍ମୀ, ପୁଷ୍ୟାଭିଷେକ ଓ ନୀଳାଦ୍ରି ମହୋଦୟରେ ଜଳ ଛେକ ଅାସିଲା ବେଳେ ଛତା ଧରି ଅାଗରେ ଚାଲନ୍ତି ଯେଉଁ ଯେଉଁ ବେଢ଼ରେ ଛତି ଯାଏ (ଯାମକର), ସେ ବେଢ଼ରେ ଛତି ଧରନ୍ତି । ଏ ସେବକ ଅଖଣ୍ଡମେକାପ ଶ୍ରେଣୀର । ସେବା ବଂଶାନୁକମିକ ।

## ଆଧାର
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ
ଶ୍ରେଣୀ:ଜଗନ୍ନାଥଙ୍କ ସେବାରେ ବ୍ୟବହୃତ
ପଞ୍ଜିରି

**ପଞ୍ଜିରି** ପାକିସ୍ତାନ ଏବଂ ଭାରତର ପଞ୍ଜାବ ଅଞ୍ଚଳର ଏକ ଋତୁକାଳୀନ ଏକ ମୁଖ୍ୟ ଉପାଦାନ ଦ୍ରବ୍ୟ । ପଞ୍ଜିରି ବହୁ ପ୍ରକାରର ଜିନିଷ ଏବଂ ମସଲାକୁ ମିଶ୍ରଣ କରି ତିଆରି କରାଯାଉଥିବା ଏକ ପ୍ରକାରର ମିଠା ଚୁର୍ଣ୍ଣ ଅଟେ ଯାହା ଖାଇବାରେ କାମ ଦେଇଥାଏ । ଯେପରି ସତ୍ୟ ନାରାୟଣଙ୍କ ପୂଜା ପାଇଁ ତିଆରି ପଞ୍ଜିରି ; ପ୍ରସୂତ ଅଥବା ଦୁର୍ବଳ ଲୋକମାନଙ୍କୁ ଖାଇବାକୁ ଦିଆ ଯାଉଥିବା ପୌଷ୍ଟିକ ପଞ୍ଜିରି । ପୁର୍ବ ଉତ୍ତର-ପ୍ରଦେଶରେ ଅଟାରେ ପ୍ରସ୍ତୁତ ପଞ୍ଜିରିକୁ "ମନଭୋଗ" କୁହାଯାଏ । ଧନିଆରେ ପ୍ରସ୍ତୁତ ପଞ୍ଜିରିକୁ ମଧ୍ୟ ପ୍ରାୟତଃ ପଞ୍ଜିରି କୁହାଯାଏ ଯାହା ମୁଖ୍ୟତଃ କୃଷ୍ଣ ଜନ୍ମାଷ୍ଟମୀ ଅବସରରେ ପ୍ରସାଦ ରୂପେ ପ୍ରଦାନ କରାଯାଏ ।

## ଧନିଆ ପଞ୍ଜିରି
ପେସା ଧନିଆ, ଚିନି, ଏବଂ ଘିଅ ଏହାର ପ୍ରମୁଖ ମିଶ୍ରଣ କରାଯାଏ । ପ୍ରସୂତିକୁ ଖାଇବାକୁ ଦିଅ ଯାଉଥିବା "ସୋଂଠ"ର ଲଡୁ ମଧ୍ୟ କେବେ-କେବେ ଏଥିରେ ମିଳାଇ ଦିଆଯାଏ ।  

### ସାମଗ୍ରୀ 
* ୧୦୦ ଗ୍ରାମ ସୁଖା ଧନିଆ ପାଉଡର
* ୫୦ ଗ୍ରାମ ମେବା
* ଖୋପରା ବୁରା ୫୦ ଗ୍ରାମ
* ଚିନି ୧୦୦ ଗ୍ରାମ
* ୪-୫ ପେସା ଯାଇଥିବା ଅଳେଇଚ ଗୁଣ୍ଡ
* ମେବାର କତରନ ୫୦ ଗ୍ରାମ
* ସତେଜ ଫଳ

### ପ୍ରସ୍ତୁତି ପ୍ରଣାଳୀ 
ସର୍ବ ପ୍ରଥମେ ଏକ ଖୋପରାରେ ମେବାକୁ ପେଶି ଅଳ୍ପ ଆଞ୍ଚରେ କିଛି ସମୟ ଘାଣ୍ଟି ଦିଆଯାଏ । ଏବେ ସେଥିରେ ଧନିଆ ପାଉଡର ପକାଇ ୨-୫ ମିନିଟ ଭଲ ଭାବେ ମିଶ୍ରଣ କରାଯାଏ । ମିଶ୍ରଣ ଅଳ୍ପ ଥଣ୍ଡା ହେବାପରେ ଖୋପରାରେ ଚିନି ଢାଳି ମିଶ୍ରଣ କରାଯାଏ । ଏହାପରେ ଏହି ମିଶ୍ରଣରେ ପେଶା ଯାଇଥିବା ଅଳେଇଚ ଗୁଣ୍ଡ ପକାଇ ମିଶ୍ରଣକୁ ଏକତ୍ର କରାଯାଏ । ଏହା ପରେ ସୌନ୍ଦର୍ଯ୍ୟ ପାଇଁ ସତେଜ ଫଳକୁ ପକେଇ ସଜାଇ ଦିଆଯାଏ ।

## ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ହରି ସିଂ ନଲବା

**ସର୍ଦାର ହରି ସିଂ** (୧୭୯୧-୧୮୩୭), ମହାରାଜା ରଣଜିତ୍ ସିଂଙ୍କ ସେନାଧକ୍ଷ ଥିଲେ  ଯିଏ ମୁସଲମାନମାନଙ୍କ ସହ ବହୁ ଯୁଦ୍ଧର ନେତୃତ୍ୱ ନେଇଥିଲେ । ସିଖର ସେନାଙ୍କ ସବୁଠାରୁ ବଡ଼ ଜର୍ଣ୍ଣାଲ ହରି ସିଂ ନଲବା କାଶ୍ମୀର ଉପରେ ବିଜୟ ପ୍ରାପ୍ତ କରି ନିଜ ଶକ୍ତି ବନେଇଥିଲେ ।ଖାଲି ଏହା ନୁହେଁ, କାବୁଲ ଉପରେ ମଧ୍ୟ ସେନା ଚଢ଼ାଇ ଜିତ୍ ହାସିଲ କଲେ । ଖୋବର ଦରାରୁ ହେଉଥିବା ଅଫଗାନ ଆକ୍ରମଣରୁ ଦେଶକୁ ମୁକ୍ତ କରିଥିଲେ । 1831 ଖ୍ରୀଷ୍ଟାବ୍ଦରେ "ଜମରୋଦ"ର ଯୁଦ୍ଧରେ ଲଢ଼ିବା ଅବସ୍ଥାରେ ହତ୍ୟା କରାଗଲା । 

ନୋସେରା ଯୁଦ୍ଧରେ ସ. ହରି ସିଂ ନଲବା; ମହାରାଜା ରଣଜିତ୍ ସିଂଙ୍କ ସେନା ଙ୍କର କୁଶଳ ନେତୃତ୍ୱ କରିଥିଲେ । ରଣନୀତି ଏବଂ ରଣକୌଶଳ ଦୃଷ୍ଟିରେ ହରି ସିଂ ନଲବାଙ୍କ ତୁଳନା ଭାରତର ଶ୍ରେଷ୍ଠ ସେନାନାୟକଙ୍କ ସହିତ କରାଯାଇ ପାରେ ।

## ଜୀବନ
ହର ସିଂ ନାଲୱା ଅପପାଲ ଗୋଟ୍ରାର ଏକ ଜାଟ ଶିଖ ପରିବାରରେ ଜନ୍ମଗ୍ରହଣ କରିଥିଲେ।

### ଲଢେଇ
ପେଶାବର ପ୍ରଶାସକ ମିତ୍ର ମହମ୍ମଦ ମହାରାଜା ରଣଜିତ୍ ସିଂଙ୍କୁ ନଜର ଦେବା କୁବୁଲ କରିଥିଲେ । "ମୋହମ୍ମଦ ଅଜିମ", ଯିଏ କାବୁଲର ଶାସକ ଥିଲେ;

ଶ୍ରେଣୀ:ଭାରତର ଇତିହାସ